Mejer: Amerika – najnacionalističkija država | Republika Srpska\nNaslovna Bosna i Hercegovina Mejer: Amerika – najnacionalističkija država\nMejer: Amerika – najnacionalističkija država\nPolitički analitičar iz Vašingtona Stiven Mejer izjavio je Srni da je ironično da je američka državna sekretarka Hilari Klinton zatražila od naroda i lidera u BiH da „odbace nacionalizam“, jer ona predstavlja jednu od najnacionalističkijih država u svijetu. „Mi Amerikanci smo veliki nacionalisti i, povremeno, u našoj istoriji to je imalo veoma loše posljedice“, rekao je Mejer povodom nedavne posjete Klintonove Balkanu, te dodao da je i sadašnja situacija u Iraku i Avganistanu “prvenstveno rezultat dubokog nacionalizma“.\nMejer smatra da je Klintonova, “osim toga, ponovila istu istrošenu priču koju američki zvaničnici govore već 15 godina – da etničke grupe u BiH treba da rade zajedno na formiranju jedinstvene bosanske države, da ljudi i lideri treba da se `ujedine` i formiraju `sveobuhvatnu i funkcionalnu` vlast i da SAD podržavaju `jedinstvo i teritorijalni integritet` BiH“.\n“Američki zvaničnici su zamrznuti u mjestu i ništa neće promijeniti njihov stav. Oni su poput automatskog pilota i nemaju da dodaju ništa pametno diskusiji o budućnosti regiona“’, istakao je Mejer.\nAmeričke linije nikada se ne mijenjaju, uprkos činjenici da je politička stvarnost daleko drugačija od onoga od onoga što Amerikanci navode u svojim govorima, naglasio je Mejer, koji je profesor Univerziteta za nacionalnu odbranu u Vašingtonu.\nPrema njegovim riječima, administracija američkog predsjednika Baraka Obame, kao što je to bio slučaj i sa prethodnim administracijama, veoma malo vodi računa o političkoj stvarnosti ili istinskim interesima i željama ljudi u regionu.\nOn sumnja da će biti bilo kakvog značajnijeg rasta američkih investicija na Balkanu nakon posjete američke državne sekretarke, jer “poslovne ljude nije prevarila politička retorika koju ponavljaju ona i ostali američki zvaničnici“.\n„Jedini način da se povećaju američke investicije u regionu jeste da narod i lideri na Balkan uvode politiku samoopredjeljenja i sklope sporazume u tom području“, rekao je Srni profesor vašingtonskog Univerziteta za nacionalnu odbranu Stiven Mejer.\nKlintonova je 12. i 13. oktobra, u okviru svoje prve balkanske turneje, posjetila Sarajevo, Beograd i Prištinu, nakon čega je otputovala u Brisel. Ona je u Sarajevu, gdje je otvorila novu zgradu Ambasade SAD, osmu po veličini u Evropi, poručila da samo jedinstvena BiH ima podršku i da niko neće podržati secesionizam bilo koje vrste.


Pet friendly manifestacija – Korak za human odnos prema životinjama u prihvatilištima!\nPet friendly manifestacija – je treća po redu manifestacija – Šetnja odgovornih vlasnika pasa, ima za cilj promovisanje odgovornog i humanog odnosa prema životinjama koja će se održati na 30. beogradskom maratonu.\nŠetnja će se održati u subotu, 22. aprila, sa početkom u 10.15 časova, a vlasnici pasa će se prijavljivati za učešće na startnoj poziciji Šetnje na parkingu ispred Narodne Skupštine (ugao Trga Nikole Pašića i Vlajkovićeve) od 8 sati ujutro. Prijavni formulari za učešće na ovaj šetnji moći će da se preuzmu već od srede 19. aprila, pa sve do subote 22. aprila i to u dve IDEA prodavnice – u Bulevaru kralja Aleksandra 44 i Makenzijevoj 81.\nPotrebno je da vlasnici pasa dođu s prijavom na start, gde će biti postavljen IDEA štand i tu preuzimaju učesnički broj za sebe i ljubimca. Na cilju (na Terazijama) čekaće ih, takođe na IDEA štandu, medalje za sve učesnike.\nUslovi za učešće u Šetnji jesu da psi budu čipovani i vakcinisani protiv besnila (pasoš na uvid ili dokument koji to potvrđuje), a takođe da budu socijalizovani i da ih vlasnici vode na povocu. Volonteri i partneri Beogradskog maratona u Šetnji odgovornih vlasnika pasa su aktivisti organizacija civilnog društva koji će učesnicima na licu mesta davati sve potrebne informacije i uputstva.\nPrethodni članak: Već treću godinu sprovodi se projekat “Pregled za sve”, za rano otkrivanje raka kože\nSledeći članak: Coca-Cola vas poziva da budete deo Dizajnspiracije


Generalna skupština UN o Jerusalimu\nGeneralna skupština UN popodne je počela zasedanje na kojem treba da glasa danas o rezoluciji kojom se osuđuje priznanje Vašingtona da je Jerusalim glavni grad Izraela, nakon što su u ponedeljak SAD stavile veto na takav dokument u Savetu bezbednosti, a 14 ostalih članica ga je podržalo.\nAmbasador Izraela u UN Dani Dano izjavio je danas, uoči glasanja u Genaralnoj skupštini UN da jevrejskoj državi nije potrebno odobrenje ni od koga da je to tako.\n"Palestinci biraju ponovo da se sakriju iza govora i ne preduzimaju nikakve korake u pregovorima. Pokušaj da se transferišu inicijative u cilju da se porekne istorija su irelevantne. Jerusalim je glavni grad jevejskog naroda i države Izrael i nije nam potrebno odobrenje ni od koga", rekao je Danon.\n(Video - Palestinski ambasador u BiH: Jerusalem je crvena linija)\nPalestinski ambasador u BiH: Jerusalem je crvena linija\nIzraelski mediji navode da u poslednjih nekoliko sati Izrael pokušava da ubedi nekoliko desetina zemalja da se bar uzdrže ili da budu odsutne za vreme glasanja ako neće glaasti protiv rezolucije.\nDanašnje glasnje će pokazati da li je premijer Izraela Benjamin Netanjahu uspeo u nastojanjima da izdejstvuje podršku zemalja u razvoju, kao i u kojoj meri su Izrael i SAD izolovani po pitanju Jeruaslima, navodi AP.\nPalestinci su se okrenuli Genaralnoj skupštini UN nakon što su SAD u ponadeljak stavile veto na rezoluciju u Savetu bezbednosti kojom se Tramp poizva da povuče svoju odluke.\nUoči glasanja, američki predsednik SAD Donald Tramp zapretio je da će prekinuti finansiranje zemalja koje se protive njegovoj odluci o priznanju Jerusalima kao samo izraelskog, što je izazvalo kritike takve taktike, a jedna muslimanska oganizacija je to označila kao ucenjivanje, preneo je AP.\nZamenica šefa izraelske diplomatije Cipi Hatoveli rekla je da Izrael i SAD čine ogromne napore da blokiraju rezoluciju.\n"Imamo vrlo jednostavnu poruku. Jerusalim je glavni grad jevrejskog naroda 3.000 godina i glavni grad Izrael skoro 70 godina", rekla je ona.\nU nacrtu rezolucije do koje je došao AP se poizva na potvrdu da "svaka akcija koja je izmenila karakter, status ili demografski sastav Svetog grada Jerusalima nema pravnog efekta i mora se povući". Takođe se pozivaju sve zemlje da se uzdrže od osnivanja diplomatskih misija u Jerusalimu.\nRezolucije Generalne skupštine za razliku od onih koje usvoji Savet bezbednosti nisu obavezujuće.


Predstavljen projekat koji omogućava uknjižbu objekata, vlasništvo lokalnih samouprava - SDPlus\n28/01/2020 28/01/2020 sdplus.rs\nProjekat “Upravljanje imovinom za buduće korisnike” koji je predstavljen u sali Skupštine grada Smedereva realizuju grad Smederevo i opštine Malo Crniće i Žabari, a finansira Evropska unija u okviru IPA 2014, a kofinansira republika Srbija. Ukupna vrednost projekta je 174.500 evra od čega učešće 3 partnerske lokalne samouprave 21 i po hiljadu evra. Počeo je u januaru 2019. godine a završava se krajem marta 2020. godine. Cilj je jačanje kapaciteta za bolje upravljanje i uspešniji lokalni ekonomski razvoj kao i poboljšanje efikasnosti i pružanja usluga u oblasti upravljanja imovinom.\nDržavni sekretar u Ministarstvu uprave i lokalne samouprave dr Ivan Bošnjak koji je učestvovao na predavanju i prezentaciji, govorio je o značaju ovog projekta: “Glavni posao lokalnih samouprava jeste da odvoje prvo javno od privatnog , a onda da svim privatnim korisnicima obezbede odgovarajuće usluge. Naravno da paralelno sa tim kroz sistem poreza se brinu i o onom delu koji se zove javno, bilo koji segment života da je u pitanju. Čini mi se da ovakvim uređenjem i odvajanjem odgovornosti poslova ćemo zaista postići kvalitet i sam kvalitet će se odnositi više na uštede u dosadašnjem sistemu koji je podrazumevao i određene sudske postupke i različita propadanja imovine i nekakva prinudna iseljavanja i rušenja itd. Kada jednom ova mreža bude popunjena na odgovarajući način, kao društvo bićemo još prosperitetniji i još uspešniji. Republika se svakako sprema da lokalnim samoupravama u narednom investicionom ciklusu pomogne, ali je neophodno da sve ono što se tiče dozvola, uređenja prostora i vlasništva preuzme odgovornost lokalna administracija. Za nas je kao društvo važno da na ovom poslovima evropskih integracija i takozvanom evropskom putu budemo što više uređeni, da novac bude iskorišćen na onaj način za koji je to predviđeno a da transparentnost rada bude dostupna svim građanima kako bi se sve eventualne zloupotrebe sprečile i odgovorilo na ona pitanja i potrebe koje građani očekuju. Bilo da su delovi lokalne smaouprave koji se tiču bilo privrednih aktivnosti, sportskih, kulturnih, zabavnih i svega onoga što čini jedan život u zajednici.”\nKrajnji korisici u ovom projektu su gradska uprava Smederevo, opštinske uprave Malo Crniće i Žabari, zatim poslovni prostor, kao i poljoprivredni proizvođači, zatim potencijalni investitori i lokalno stanovništvo. Gradonačelnica Smedereva dr Jasna Avramović je istakla veliki značaj koji projekat ima s obzirom na to da probleme u vezi sa upravljanjem imovine lokalna samouprava nije rešavala 70 godina unazad.\nDr Jasna Avramović : Negde oko 4000 objekata će biti uknjiženo i vlasništvo grada Smedereva i na taj način ćemo uvećati i finansijsku vrednost same lokalne smaouprave kroz budžet, jer kada prikazujemo budžet, levu I desnu stranu, to će biti kapital grada Smedereva a i na taj način ćemo moći da se brinemo o tim objektima, kako o putevima, infrastrukturi, tako i o zgradama jer ćemo moći da ih održavamo a nadasve ćemo moći da konkurišemo ka različitim fondovima za dobijanje sredstava. Jer za renoviranje, održavanje, infrastrukturu i izgradnju su potrebna velika sredstva s obzirom da se grad Smederevo nalazi na 475 km2, s obzirom na to da samo do sada imamo urađeno negde oko 700 km puteva, za koja ne možemo sigurno reći da su svi u vlasništvu grada Smedereva i da su svi uknjiženi. Imamo kao grad stotinak stanova , u vlasništvu smo a nismo imovinu tih stanova preneli na grad Smederevo i nismo legalizovali, tako da se godinama stvaralo naročito po mesnim zajednicama različitih objekata koji nisu uknjiženi , a evo ovo je sada šansa zahvaljujući ovako jednom dobrom sistemu i organizovanosti, na kraju i sredstvima koje smo dobili, to je oko 20 miliona dinara. Za taj novac smo kupili dosta kompjutera i softvera, programa i naravno radili smo zahvaljujući i evropskoj uniji i Ministarstvu uprave i lokalne samouprave i Stalnoj konferenciji gradova i opština i edukaciju naših službenika i radnika, što je vrlo bitno da mogu lakše na jednostavniji način da sve to i uknjiže. Naravno, ono što je bitno, a to je evo ovakav vid komunikacije i prezentacije da svi građani koji imaju nekakave informacije, ili imaju problema i imaju neka saznanja, nama jave da bi smo mogli lakše da uknjižimo ono što pripada gradu Smederevu.”\nI u opštinama Žabari i Malo Crniće projekat se privodi kraju ali se nadaju da će taj rok biti produžen kako bi se popisali i uknjižili svi objekti i komunalna infrastruktura čiji su vlasnici postale lokalne samouprave.\nNebojša Milovanović, načelnik opštinske uprave Žabari :”Što se tiče opštine Žabari ja ispred naše lokalne samouprave mogu da kažem da je gradonačelnica bila u pravu, to je posao koji kasni, ajde da kažem nekih 70 godina. Pred nama je istorijski poduhvat , moraćemo da završimo nešto što je pre toga ili započeto da se radi ili jednostavno nije ni započeto. Mi imamo nekih 3000 objekata niskogradnje, lokali. Upisani su na opštinu Žabari i jednostavno sa tim ćemo morati da idemo do kraja.”\nPredsednik opštine Malo Crniće Mališa Antonijević pobrojao je probleme sa kojima se u toj lokalnoj samoupravi su” Veoma se često dešavalo da lokalne samouprave nisu ni znale da su vlasnici pojedinih objekata i da sada mi nailazimo prilikom uknjižbe da se već neko nalazi u tim objektima i da ih je neko pre nas izdavao. To zahteva i nove odluke da novi vlasnici ili bivši ukoliko žele da ostanu u njima, učestvuju na licitaciji i nastave saradnju sa nama. Na taj način smo shvatili da smo vlasnici i upravo je to domaćinsko poslovanje upravljanja imovinom. Mi smo dobili podršku građana i poverenje koje treba da opravdamo, da budemo dobri domaćini za vreme trajanja našeg mandata i da pokušamo da umnožimo tu imovinu ili da bude bar u onakvom stanju kakvu smo je zatekli. Ona zaista sada nije u nekom zavidnom stanju ali se trudimo da upravo ovom uknjižbom znamo šta je naše i čime raspolažemo i šta dajemo na korišćenje. Za naredni period imamo jednu jedinstvenu listu koja će služiti svima onima koji dođu posle nas.”\nProgram Exchange 5 sprovode Ministarstvo državne uprave i lokalne samouprave i Sektor za ugovaranje i finansiranje programa iz sredstava EU u Ministarstvu finansija, dok je Stalna konfrencija gradova i opština implementacioni partner.


"Komunalprojekt" iz Bačke Palanke uklanja i industrijske divlje deponije\nNaslovna Info Opštinske vesti „Komunalprojekt“ iz Bačke Palanke uklanja i industrijske divlje deponije\n„Komunalprojekt“ iz Bačke Palanke uklanja i industrijske divlje deponije\nBAČKA PALANKA: Odlaganje industrijskog otpada na području opštine Bačka Palanka problem je sa kojim se lokalna samouprava uhvatila u koštac preko svog Javnog komunalnog preduzeča „Komunalprojekt“.\nNaime, postojeća regulativa o pravilnom odlaganju i skladištenju industrijskog otpada nije poštovana od svih privrednih subjekata, a tome svedoči i smetlište u blizini Čelareva na kome je svoje mesto, iako mu tamo mesto nije, našao i industrijski otpad.\n– „Komunalprojekt“ je u Čelarevu preuzeo komunalne poslove, pa time i odnošenje i deponovanje smeća 1. decembra 2016. godine – kaže Jelena Kojić, master diplomirani inženjer zaštite životne sredine i rukovodilac Sektora „Komunalna higjena“ JKP „Komunalprojekt“.\n– Zatekli smo smetlište na koje je osim komunalnog, bacan i industrijski otpad. Zato smo 1. februara prošle godine na drugi način organizovali odnošenje neopasnog komunalnog otpada.\nČelarevo je sa oko 5.000 stanovnika po veličini drugo naseljeno mesto u bačkopalanačkoj opštini. Ovde radi nekoliko kompanija, odnosno industrijskih i poljoprivrednih preduzeća. Kada je svojevremeno privatizovano veliko Poljoprivredno preduzeće „Podunavlje“, u čijem sastavu je nekada radila i poznata Pivara, sa objektima i stotinama hektara oranica prodata je i parcela na kojoj se nalazi smetlište. Tada je Mesna zajednica mesečno plaćala 300 evra u dinarskoj protivvrednosti novom vlasniku „Delta – agraru“, a posao odnošenja smeća i deponovanja poveren je jednoj privatnoj formi.\nKada je, a na osnovu Zakona o komunalnim delatnostima i Odluke Skupštine opštine Bačka Palanka, ovaj posao poveren opštinskom JKP, problemi su izbili na videlo. Komunalci su se uverili da se na ovo smetlište baca i industrijski otpad koji tu ne bi smeo da se nađe. Na smetlištu su često izbijali požari, pa su komunalci od februara prošle godine okrenuli list.\nPrimećeno je da na ovo smetlište industrijski otpad dovoze i firme koje nisu iz Čelareva već bliže i dalje okoline. Nadležni u opštinskoj firmi nisu želeli ovakav rizik, jer su oni postali odgovorni pred zakonom.\n– Sav komunalni otpad iz Čelareva, a u ovom mestu imamo 12 kontejnera, dovozimo na Gradsku deponiju u Bačkoj Palanci – kaže Kojićka. – Industrija je dužna da svoj, industrijski otpad doveze na gradsku deponiju, ali samo ako je reč o korisnom otpadu, sekundarnim sirovinama i otpadu za reciklažu. Kako dobar deo industrije, ali i pojedinci, to ne rade, imamo svakakvog otpada po šumama, rekama, blizu izvorišta. Mislim da imamo tešku situaciju u ovoj oblasti zbog lošeg tehničkog nadzora, odnosno smatram da se bez kazni neće uvesti red niti zaštiti životna sredina, ali i ljudi.\nJelena Kojić novodi primer Fabrike podnih obloga „Tarket“, koja svoj otpad u proizvodnji PVC podova prikuplja i odvozi na reciklažu u svoju fabriku u Ukrajini. „Dunavprevoz“, sa stotinu autobusa, lider u javnom prevozu u Vojvodini, u svojoj Auto-bazi u Bačkoj Palanci dugo godina ima specijalnu cisternu zapremine 20.000 litara u koju lageruje prerađeno ulje. Taj, veoma opasan, otpad isporučuje se firmama koje se dalje bave njegovom bezbednom preradom ili uništavanjem. Isto se radi i sa dotrajalim akomulutarima, a neupotrebljivi rezervni delovi prodaju se otpadima.\nU „Komunalprojektu“ dodaju da za onaj otpad koji se ne može vratiti u proces proizvodnje, odnosno reciklirati, većim delom, kompanije treba da obezbede bezbedno uništavanje, odnosno spaljivanje.\ndeponija industrijskog otpada\nPrethodni tekstIstorija Bača (VIDEO)\nSledeći tekstZa biljnu proizvodnju 4.000 dinara po hektaru


RTCG - Radio Televizija Crne Gore - Nacionalni javni servis :: Svijet :: Pariz, Berlin i London za produženje embarga na oružje Iranu\n19. 06. 2020. 22:24 >> 22:23 0\nPRIDRUŽILE SE SAD-u\nFrancuska, Njemačka i Velika Britanija, tri evropske zemlje potpisnice iranskog nuklearnog sporazuma, danas su se izjasnile protiv ukidanja embarga na oružje za Iran, čime su se pridružile SAD-u.\nTri ministra spoljnih poslova su napisala u zajedničkom saopštenju da bi ukidanje embarga UN o konvencionalnom oružju, uvedenog rezolucijom 2231, moglo da ima velikog uticaja na regionalnu stabilnost i bezbjednost.\nTe tri zemlje su takođe uputile upozorenje SAD-u, da ne pokušava da izdejstvuje da se u UN ponovo uvedu sankcije Iranu kao prije 2015. kada je taj sporazum potpisan, jer bi to moglo potpuno da uništi taj sporazum.\n"Čvrsto smo ubijeđeni da bi svaki jednostran pokušaj pribjegavanju mehanizmu vraćanja sankcija imao ozbiljne posljedice u Savjetu bezbjednosti UN", napisali su ministri Francuske Žan-Iv Le Drian, Njemačke Hajko Mas i Britanije Dominik Rab, koji su održali sastanak u Berlinu.\nOni su rekli da ne podržavaju takvu odluku koja je prema njima nespojiva sa njihovim sadašnjim naporima da se sačuva nuklearni sporazum koji je 2015. sa Iranom potpisalo šest svjetskih sila (Kina, Rusija, Amerika, Velika Britanija, Francuska i Njemačka).\nOd kada su se SAD jednostrano povukle iz sporazuma 2018, a Iran uzvratio ponovnim pokretanjem svojih aktivnosti obogaćivanja uranijuma, opstanak sporazuma visi o koncu i zavisi od nastavka inspekcija Međunarodne atomske agencije (IAEA) u Iranu.\nUkoliko se UN obavijesti da su prekršene odredbe sporazuma automatski se vraćaju sve sankcije od prije 2015. godine, sem ako bi Savjet bezbjednosti glasao suprotno, što je nemoguće s obzirom da SAD imaju pravo veta.\nSAD Velika Britanija Njemačka Francuska Iranski nuklearni sporazum


Ministarstvo zdravstva Japana saopštilo je danas da je zvanično odobrena vakcina kompanija "Fajzer-Biontek".\nOvo je prva takva dozvola izdata u Japanu koji se bori da zaustavi treći talas infekcije u susret predstojećim Olimpijskim igrama u Tokiju.\nPremijer Japana Jošihide Suga najavio je za sredinu iduće nedelje početak imunizacije i vakcinisanje oko 10.000 zdravstveih radnika. Vlasti u Japanu se nadaju da će uspeti da nabave dovoljno vakcina za imunizaciju svih 126 miliona stanovnika do sredine godine.\nU najvećem delu ove zemlje na snazi je vanredno stanje, a statistika pokazuje da je broj novozaraženih i preminulih kovid pacijenata u poslednjih nekoliko nedelja u padu, kao i da je u Tokiju potvrđeno tek nešto manje od 400 novoinficiranih u poslednja 24 sata.\nDo sada, u Japanu je evidentirano oko 410.000 inficiranih korona virusom i 6.772 preminula kovid pacijenta.


Niška televizija » „Crveni krst“ obeležava 150 godina postojanja (VIDEO)\n„Crveni krst“ obeležava 150 godina postojanja (VIDEO)\nObjavljeno 08.05.2014. 12:50\nNa Svetski dan Crvenog krsta ova organizacija obeležava i 150 godina postojanja. Uloga je ostala ista – delovanje u nesrećama, obučavanje volontera za pružanje prve pomoći, borba protiv trgovine ljudima i briga o socijalno ugroženom stanovništvu, kaže Mirjana Gocić iz niškog Crvenog krsta. Ona je i pozitivno ocenila napore Grada da ponovo uvede Narodnu kuhinju, a koja bi sa radom trebalo da počne uskoro.\nMisija Crvenog krsta u poslednjih nekoliko decenija, u principu, nije se promenila. Pre 150 godina, kada je nastala ova humanitarna organizacija, ublažavala je ratne patnje, a danas se i dalje bavi pružanjem pomoći žrtvama nesreća, kažu povodom velikog jubilja u niškom Crvenom krstu.\nPresedan u istoriji ove organizacije kod nas predstavlja period u Srpsko–bugarskim ratovima, kada je srpsko društvo „Crveni krst“ zbrinjavalo ranjenike, podseća Gocićeva. Danas u ovoj međunarodnoj organizaciji u 160 zemalja sveta profesionalno radi oko pola miliona ljudi, a volontira gotovo sedamnaest miliona.\nZadržani u policiji do otrežnjenja\nLitije u Suvom Dolu nakon 4 godine (VIDEO)


Zrenjanin odlazi u istoriju, vraća se Petrovgrad?\nB92\t28.02.2018 11:17\nZrenjanin inače nosi ime po narodnom heroju i organizatoru narodnog ustanka u Vojvodini Žarku Zrenjaninu, a protivnici promene imena, navodi N1, smatraju da ime Petrovgrad "ne potiče iz istorije, već istorijskog revizionizma".\nMiroslav Samardžić iz Zrenjaninskog socijalnog foruma rekao je da se radi se o "klasičnoj pojavi anti-antifašizma".\n"Desničarski krugovi u Srbiji i u gradu Zrenjaninu nastoje da potisnu vrednosti koje su karakterisale jugoslovenski antifašizam. Taj naziv Zrenjanin je deo našeg identiteta - mi smo Zrenjaninci, a ne Petrovgrađani", kazao je Samardžić.\nInicijator ideje za promenu imena je lokalni preduzetnik Budimir Jovanović iz udruženja "Petrovgrad", rekao je da bi vraćanje naziva Petrovgrad značilo "raskid sa komunističkom tradicijom i poštovanje činjenice da su Srbi u Zrenjaninu većinski narod".


Fascinira i plaši: Severni magnetni pol pomera se sve brže\nM. K. 12. februara 2019. 06:15\n„Kreće se otprilike 50 kilometrara godišnje“, komentarisao je član Britanskog odbora za geološko istraživanje u Edinburgu.\n„Nije se pomerao mnogo između 1900. i 1980. godine, dok se poslednjih 40 godina prilično ubrzao“, rekao je on.\nKako prenosi B92.net, Razlog zbog kojeg svi pomno prate Severni magnetni pol izuzetno je važan za evropsku i američku vojsku, s obzirom da od njega zavise skoro svi njihovi navigacioni sistemi. Komercijalne aviokompanije, Gugl meps i GPS svakog smartfona takođe koriste ovaj model kojim navode korisnike i pomažu im pri pronalaženju odredišta.\nBritanski odbor za geološko istraživanje i Državna administracija za okeane i atmosferu (NOAA) izdaju nadogradnju za Globalni magnetni model (skraćeno WMM, od World Magnetic Model) i time obezbeđuju da GPS sistemi i kompasi i dalje pokazuju prema istim referentnim tačkama, piše T portal.hr.\nUpozorenje ruskog akademika: Na Arktiku može da eksplodira „metanska…\nSledeća velika nadogradnja bila je predviđena za 2020. godinu, ali moralo je ranije – 2018. je, iz naučnicima nepoznatog razloga. Šta god bilo uzrok, institucije kao što su američke vojne snage zatražile su brže ažuriranje, koje je izvršeno 4. februara ove godine, prenosi Biznis insajder.


Zaštita i sigurnost Archives - ATEC Technologies\nArchive by category "Zaštita i sigurnost"\nDatum objave: 18. februara 2021.\nOdgovor na ovo pitanje može biti i da i ne jer umnogome zavisi na koji način ste došli do materijala koji želite da iskoristite na svom web sajtu. Ova oblast je prilično nedefinisana i umnogome zavisi od zakona države. Npr. neke države omogućuju korišćenje zaštićenog materijala u nekomercijalne svrhe ili za potrebe edukacije, dok kod …\nProcitajte ceo tekst...\nDatum objave: 23. jula 2018.\nOpšta regulativa o zaštiti podataka o ličnosti (GDPR) stupila je na snagu 25. Maja 2018. Mediji su bili preplavljeni vestima o tome, na svakom koraku se diskutovalo, i konačno je prašina počela da se sleže i stvari dolaze na svoje mesto. Šta je GDPR Verovatno ste već upoznati sa osnovnim pojmovima o GDPR-u, ali evo …\nMožda ste primetili da adrese (URL) nekih web sajtova počinju sa “http://“, a neki sa “https://“. Ili da kod nekih web sajtova ispred adrese web sajta stoji slika sa zelenim katančićem. Web sajtovi koji nemaju taj zeleni katančić koriste standardni HyperText Transfer Protocol (skraćeno HTTP) kao glavni protokol za prenos informacija između internet pregledača (browser-a) …\nDatum objave: 10. novembra 2017.\nInformaciono društvo, kao naslednik industrijskog društva, je oblik društva u kom je stvaranje, razmena i korišćenje informacija na pravi način vrlo bitna – centralna kulturna i ekonomska aktivnost. Često se citira da se ovo društvo zasniva na „ekonomiji znanja“, jer se profit generiše eksploatacijom znanja, koje je najbitniji faktor, dok su raniji faktori poput prirodnih …


Stojković: Ozbiljno se pripremamo, ne idemo kao turisti u Budimpeštu – Sport – Radio Sanja\nStojković: Ozbiljno se pripremamo, ne idemo kao turisti u Budimpeštu – Sport\n„Rezultat ne predstavlja toliko psihološki pritisak za nas, ali je svaka utakmica važna i pripreme se odvijaju u najozbiljnijem tonu jer drugačije ne može. Tim Mađarske zaslužuje svaki respekt. Sinoć smo imali video analizu Mađarske jer sam želeo da se igrači na najbolji način pripreme za ono što ih očekuje u Budimpešti“, rekao je Stojković na konferenciji za novinare.\nFudbaleri Srbije igraju u četvrtak od 19.30 u Budimpešti protiv Mađarske prijateljsku utakmicu, a pet dana kasnije u Kopenhagenu protiv Danske.\nStojković je rekao da svi pozvani igrači mogu da očekuju šansu da će igrati i da u sve ima puno poverenje. Napadač Dušan Vlahović će zbog povrede propustiti oba meča, a Nikola Milenković ima problema sa zadnjom ložom desne noge. Selektor je rekao da bi bilo totalno glupo i rizično da Milenković igra, da on 90 odsto neće biti u konkurenciji za tim, ali da putuje sa ekipom za Budimpeštu.\nOn je dodao da srpski tim ne ide turistički u Budimpeštu.\n„Prijateljska utakmica ima svoju važnost, u slučaju poraza ništa se drastično neče promeniti, ali da si izgubio u Portugalu, to je drugo, danas bismo čekali drugu utakmicu i drhtali od nervoze. Daleko od toga da Srbija ide u Budimpeštu kao turistička organizacija“, naveo je.\n„Iskoristićemo sutrašnji dan da pogledamo jedan od najlepših gradova, da uživamo u arhitekturi, prošetamo se i slikamo, ali ne idemo kao turisti već kao takmičari, kao neko ko je ostavio ozbiljan pečat prošle godine kada su kvalifikacije u pitanju. Tim koji je napravio rezultat sa stilom, fudbalom koji pleni. Ne počinjemo ništa ispočetka, nastavljamo tamo gde smo stali, da budemo još bolji. Srbija ide na pobedu, daće sve da pobedi, a ako ne uspemo, idemo dalje“, dodao je Stojković.\nSelektor je istakao da je svaka utakmica dokazivanje, da se šampioni stalno dokazuju i da se ne sme živeti od prošlosti već od budućnosti.\n„Ne znam da li ćemo pobediti, napravićemo rezultat kako budemo igrali i ponašali se na terenu. Verujem da je Srbija spremna u svakom pogledu da nastavi da pokazuje fudbal kakav je prikazivala u prošloj godini i to je ta razlika izmedju takmičarske i prijateljske tuakmice. Imaćemo odličnog, jakog protivnika, dobar teren, stadion, sve uslove da Srbija ponovo zablista i pokaže fudbal kakav želimo da igramo“, rekao je.\nStojković je dodao da se seća svih detalja i utakmice protiv Mađarske iz igračkih dana 1997. godine, kada je njegova ekipa pobedila sa 7:1 u plej-ofu za Svetsko prvenstvo i istakao da je Mađarska napredovala.\n„Mađarska kao fudbalska zemlja bila je pravi primer fudbalske sile još u vreme Puškaša, Kočiša i ostalih asova koji su bili na vrhuncu moći sredinom prošlog veka. Danas mi je drago da vidim novu fudbalsku Mađarsku koja je strahovito napredovala kako u igri tako i infrastrukturi, toliko se ulaže u fudbal. Čestitam im na svim uspesima, to je pravi put kako fudbalska zemlja treba da se razvija. Ostvarili su strahovit napredak poslednjih godina, što daje primer ostalima kako treba raditi“, ocenio je selektor.


U bivšoj pekarni u Drvaru počinje proizvodnja odjeće, zaposlit će 100 radnika – Livno Novine\nU bivšoj pekarni u Drvaru počinje proizvodnja odjeće, zaposlit će 100 radnika\nVijećnici općine Drvar na sjednici Općinskog vijeća održanoj u srijedu usvojili su Prijedlog odluke kojim prihvaćaju Pismo namjere Holding kompanije Pamučni kombinat YUMCO a.d. iz Vranje te Prijedlog odluke o potvrđivanju Odluke o izmjeni Odluke o stavljanju u promet devastiranih postrojenja bivše pekare “Mlin”.\nKako je kazano nakon završetka sjednice, koja je inače prekinuta nakon šeste točke dnevnog reda jer nije bilo kvoruma za daljnji rad, vijećnici su prihvatili Pismo namjere Holding kompanije Pamučni kombinat YUMCO a.d. Vranje za otvaranje proizvodnog pogona za konfekcioniranje odjeće na lokalitetu bivše pekarne “Mlin”.\nŠto se tiče druge odluke, odnosno Prijedloga odluke o potvrđivanju Odluke o izmjeni Odluke o stavljanju u promet devastiranih postrojenja bivše pekare “Mlin”, propisano je da se prodaja sirovine-staro željezo vrši putem usmenog javnog nadmetanja, a po početnoj cijeni od 0,12 maraka po kilogramu željeza, priopćeno je iz Općine Drvar.\nVIDEO/Neprimjereno ponašanje na Trgu gange i hajdučke družine u Tomislavgradu


Kopaonik izleti - šta posetiti na Kopaoniku - Kopaonik Travel\nKopaonik izleti – šta posetiti na Kopaoniku\nKopaonik je planina koja svojim posetiocima nudi mnoštvo prilika za savršeno provedeno vreme, bilo da se radi o zimskoj sezoni kada i ima najviše turista ili tokom toplijih meseci. Iako su skijanje i aktivnosti na snegu glavna turistička atrakcija i svojevrsni sinonim za ovu planinu, sunčano vreme ne uspeva da “otera” posetioce sa Kopaonika.\nNaprotiv, čak i kada nema snega i mogućnosti za zimske čarolije, turisti koji dolaze na Kopaonik leti imaju priliku da provedu svoje vreme na nekim od izletišta koja se nalaze na obroncima ove planine. Atraktivne lokacije koje možete posetiti ako se odlučite za odmor na Kopaoniku su brojna izletišta, rezervati, lokaliteti od posebnog značaja ali i moderni zabavni park.\nU zavisnosti od toga koliko imate vremena za obilazak Kopaonika zavisi i odgovor na pitanje šta posetiti na Kopaniku. Zbog ubrzanog načina življenja sve više ljudi praktikuje Kopanik jednodnevni izlet, a najbolje rešenje u tom slučaju jeste da se odabere konkretno izletište koje će se posetiti.\nUživanje u prekrasnom prirodnom okruženju netaknute prirode i čistom, svežem vazduhu je ono što posetioci Kopaonika traže, ali i dobiju kada se opredele za izlet na Kopaoniku. Kopaonik leti najčešće posećuju mladi ljudi, željni dobre avanture, porodice sa malom decom, ali i stariji, iskusni ljubitelji planinskih aktivnosti.\nTokom toplijih meseci Kopaonik je baza za brojne sportiste koji dolaze na ovu planinu na pripreme. Kop ima mnogobrojne žičare, međutim samo jedna radi tokom letnjih meseci i na raspolaganju je za razgledanje panorame ove planine.\nTakođe, turistima je na raspolaganju i sijaset sportskih aktivnosti, kao što su džoging, planinski biciklizam, tenis, odbojka na pesku, košarka, fudbal ali i mnogobrojne vodene aktivnosti u hotelskim bazenima. Kada su u pitanju Kopaonik izleti, turisti najpre uživaju u šetnji, roštiljanju ili jednostavno uživanju u čarima prirode ovog regiona.\nIzletište “Đorov most”\nĐorov most se nalazi na samom ulazu u Nacionalni park Kopaonik. Ovo izletište je udaljeno oko 4 km od Jošaničke Banje, a u potpunosti je okruženo bukovom šumom. Na izletištu se nalazi nekoliko letnjikovaca, kapaciteta za više od 100 ljubitelja odmora i izleta u prirodi.\nOvo mesto je veoma posećeno, pre svega, tokom vikenda i praznika, zbog samog ambijenta u kojem se nalazi, ali i mira, čistog i prijatnog vazduha, posebno u toplim letnjim danima. Pravo je mesto za odmor i rekreaciju i svakako predstavlja nezaobilaznu stanicu brojnih turista koji posećuju Kopaonik. Đorov most je idelna lokacija kada su izleti u pitanju, za piknik, roštiljanje ili neobavezno druženje sa prijateljima u prirodnom ambijentu.\nLokalitet “Nebeske stolice” – značajno arheološko nalazište\nNebeske stolice Kopaonik je arheološki lokalitet iz antičkog i ranohrišćanskog perioda (od 3. do 6. veka nove ere). Nalazi se pod samim Pančićevim vrhovom, na nadmorskoj visini od 1800 metara.\nNa Nebeskim stolicama je otkrivena rimska građevina u kojoj je pronađen novac iz vremena Dioklecijana i Konstantina, a pronađena je i ranohrišćanska bazilika sa mozaičnim podom, građena od lomljenog kamena i koja potiče iz 1. veka.\nSa lokaliteta Nebeske stolice pruža se izvanredan pogled na istočnu stranu Kopaonika i na prekrasne predele netaknute prirode. Ovo mesto svake godine, a posebno kada je lepo i sunčano vreme, posećuje veliki broj ljudi, željnih mira, čistog vazduha, ali i uživanja u istorijskim znamenitostima.\nVodopad Jelovarnik – najviši vodopad u našoj zemlji\nAko se pitate šta obići na Kopaoniku, svi koji dolaze na Nebeske stolice obavezno moraju da posete i najviši vodopad u Srbiji – Jelovarnik, visine 71 metar, koji se nalazi na oko 4 km od ovog lokaliteta. Vodopad Jelovarnik je veoma atraktivan u svom okruženju.\nOd puta do vodopada je lak pristup – postoje stepenice i nekoliko mostića, a sve to se nalazi pod veoma gustim krošnjama drveća tako da je u vrelim letnjim danima zagarantovano prijatno osveženje.\nKadijevac izletište smešteno je u Nacionalnom parku Kopaonik, a od turističkog centra udaljeno je oko 7 kilometara. Ovo popularno izletište okruženo je gustom četinarskom šumom kroz koju prolazi planinska reka Samokovka, koja daje posebnu draž celokupnom ambijentu.\nUpečatljive prirodne lepote ovog kraja predstavljaju idealno mesto za odmor, rekreaciju i druženje. Posetiocima je na raspolaganju ogromno zeleno prostranstvo pogodno za brojne fizičke aktivnosti, ali i za kampovanje i relaksaciju kraj reke.\nLokalitet Pančićev vrh Kopaonik\nKada je u pitanju najviši vrh na planini Kopaonik Pančićev vrh, on se nalazi na 2017 metara nadmorske visine. Na ovom vrhu nalazi se mauzolej čuvenog srpskog prirodnjaka, Josifa Pančića, po kojem i dobio ime.\nMauzolej je građen sredinom prošlog veka od kopaoničkog granita i kamena. Bio je oštećen tokom NATO bombardovanja 1999, pa rekonstruisan, ali je zadržao svoj prvobitni izgled jer je za obnovu korišćen kamen iz istog kamenoloma kao kada se gradio.\nIzleti do ovog vrha mogući su tokom čitave godine, a pogled koji se pruža sa najviše tačke Kopaonika izgleda zaista impresivno i vredi ga doživeti. Bilo da dolazite na Kopaonik jednodnevni izlet ili ostajete više dana, ako se pitate šta obići na Kopaoniku, neka ovo mesto bude obavezno na vašoj listi.\nIzletište “Barska reka”\nBarska reka je popularno mesto kada su Kopaonik izleti u pitanju, koje se nalazi na desnoj strani istoimene reke, u ravnom delu Kopaonika. Zahvaljujući prirodnom okruženju u koje je smeštena, svrstava se u omiljena izletišta ovog prostora. Lokalitet Barska reka obuhvata ukupnu površinu od oko 90 hektara.\nNajveću atrakciju lokaliteta predstavlja impresivan vodopad u kanjonu Barske reke, koji se nalazi na 915 metara nadmorske visine. Ovaj vodopad je nepristupačan i nije mu moguće prići, ali dovoljno je lep i atraktivan da posetioci i sa udaljenosti uživaju u njemu. Raznolikost i bogatstvo vegetacije i životinjskog sveta čini ovo izletište još interesantnijim i primamljivijim za turiste.\nPored ovih primamljivih lokacija na Kopaoniku, svakako ne možemo a da ne spomenemo i Semeteško jezero, zabavni park na Kopaoniku, kao i Jošaničku banju koja se nalazi u samom podnožju ove planine. U neposrednoj okolini Kopaonika nalazi se i veliki broj termalnih i mineralnih izvora.\nNajveće bogatstvo ove planine jesu prirodne lepote i raznolikost ponude, pa je Kopaonik izuzetno atraktivna lokacija tokom cele godine. Ovo je planina koja je omiljena kako mladima, koji su željni dobre akcije, tako i starijim ljudima kojima je potreban mir, tišina i dobar odmor.\nOdgovor na pitanje šta raditi na Kopaoniku je veoma lak, jer ova planina nudi mnoštvo mogućnost da se savršeno iskoristi dan, ali i celokupan odmor na Kopaoniku, ma u koje doba godine da dođete.


Rekao je da će penzioneri od sledeće nedelje imati jedan sat u istom intervalu od 18 do 1 sat ujutro. Kon je naveo da će stariji od 65 godina moći u šetnju danas posle 18 časova, na pola sata, i u nedelju, ne dalje od 600 metara od prebivališta. To će sledeće nedelje biti produženo na sat vremena.\nOd ponedeljka, 27. aprila će, kako je na konferenciji za novinare najavio epidemiolog Predrag Kon, odlukom Vlade Srbije mere dodatno biti ublažene i biće dozvoljen rad zatvorenih pijaca, frizerskih i kozmetičkih salona, fitnes centara i teretan, uz sve mere zaštite. Penzioneri od ponedeljka, 27. aprila imati jedan sat dnevno za šetnju od 18 časova do jedan sat ujutru, a predviđeno je i da ponovo počne da radi međugradski saobraćaj.\nPoslednji put izmenjeno 26 april 2020\nViše iz ove kategorije « Informacije o Covid-19 24. aprila: Preminulo još pet osoba od koronavirusa u Srbiji, novih 207 slučajeva zaraze\tVlada Srbije: Za prvomajske praznike policijski čas od četvrtka do ponedeljka »


RAZOČARENJE: Masoni žele novu Evropu!\n- Srbija može da ugradi svoj kamen demokratije u izgradnji Evropske unije, jer je vašoj zemlji mesto u Evropi.\nOvako sažeto glasi glavna poruka koju je veliki majstor Danijel Keler, predsednik Saveta reda masonske obedijencije Veliki Orijent iz Francuske, preneo srpskim slobodnim zidarima i javnosti prilikom svoje posete Beogradu. Keler je u subotu uveče na fakultetu za medije i komunikacije održao predavanje "Pridruživanje Srbije Evropskoj uniji u svetlosti Velikog orijenta".\nGovoreći o masonima kao začetnicima ideje o stvaranju "univerzalne, ujedinjene i demokratske Evrope od Atlantika do Urala", koju ostvaruju kroz Društvo naroda, Evropsku zajednicu i EU, veliki majstor je istakao da danas postoji veliko razoračanje kod Srba, ali i kod Francuza u EU.\n- Razočaranje građana u EU, koje je prisutno širom Evrope, posledica je tehnokratizacije i birokratizacije Unije - konstanovao je Keler.\n- Evropa je mrtva, a EU je na samrti, jer se dvoumi između federalne Evrope i Evrope ujedinjenih naroda. Nama masonima je potrebna nova Evropa kao zemlja ujedinjenih naroda i zemalja bez granica. Srbija treba da bude 29. članica EU, jer nastoji da bude slobodna zemlja. Srbija je bitan akter stvaranja nove Evrope kao zemlje udruženih naroda, jer se nalazi na raskrsnici koja spaja Stari kontinent sa svetom - istakao je veliki majstor.\nO novoj Evropi i budućnosti EU biće posebno reči na Konferenciji Velikog orijenta Francuske u maju, na kojoj će prisustvovati masoni iz dvadeset država, kako bi doprineli stvaranju "bratske Evrope".\n(Novosti.rs | Marko Lopušina)


EU namerava da zabrani integrisane baterije u telefonima i elektronskim uređajima\nIako su baterije suštinski alat u energetskoj tranziciji, one takođe imaju ogromne skrivene troškove i ekološki uticaj, navode u kampanji Pravo na popravku (Right to Repair) u kojoj očekuju da će nova uredba EU obuhvatiti i pravo na zamenu i popravku baterija u potrošačkoj elektronici. Time uređaji neće zavisiti isključivo od životnog veka baterija, a takođe se smanjuje i količina elektronskog otpada.\nOdbor za životnu sredinu Evropskog parlamenta usvojio je izveštaj o Evropskoj uredbi o baterijama. Nova uredba vodi ka uspostavljanju dugo očekivanih zakona za sve baterije koje se prodaju na evropskom tržištu, ističe Pravo na popravku. Izveštaj koji je izglasan u Evropskom parlamentu pokriva mnoge aspekte koji se odnose na lanac vrednosti povezanih sa baterijama, kažu u ovoj kampanji.\nZabrana integrisanih baterija\nUredba nalaže mogućnost za korisničku zamenu baterija u potrošačkoj elektronici i lakim transportnim sredstvima, što drugim rečima znači zabranu integrisanih baterija u potrošačkoj elektronici, navode u koaliciji organizacija koje sprovode kampanju za popravku.\nSprečavanje upotrebe softvera za blokiranje zamene baterija biće regulisane novom evropskom uredbom o baterijama\nMogućnost zamene ćelija baterija u baterijama za električne bicikle i skutere od strane nezavisnih servisera, kao i na sprečavanje upotrebe softvera za blokiranje zamene baterija ili drugih ključnih komponenti, biće regulisane novom evropskom uredbom o baterijama. Takođe, uputstva o tome kako da se zamene baterije bi trebala da budu trajno dostupna na internetu.\nPoreklo i otisak na životnu sredinu\nPrema novoj uredbi o baterijama u Evropi, biće razmatran i ugljenički otisak proizvodnje baterija, kao i otisak sakupljanja, recikliranja i upotrebe recikliranog sadržaja, zatim održivost porekla materijala i jasno označavanje baterija.\n„Postojeći zakoni o baterijama ne tretiraju eksplicitno litijumske baterije, uprkos tome što one ubrzano postaju dominantni tip baterija i ostavljaju za sobom ogroman otisak na životnu sredinu. Litijumske baterije se nalaze u svemu, od pametnih telefona i skutera, do električnih automobila i skladišta energije za pametne mreže,“ navode u kolaciji Pravo na popravku.\nSledeća faza procesa su pregovori između Saveta Evrope i Parlamenta i amandmani na prvobitni predlog Komisije, dok bi nacrt uredbe o baterijama trebalo da ide na glasanje najkasnije do kraja tekuće godine.\nKampanja za pravo na popravku\nKampanju Right to Repair Europe čini koalicija od preko 80 organizacija iz 18 evropskih zemalja, koje se od 2019. godine bore za dugotrajnije elektronske proizvode, kao i mogućnost njihove popravke.\nU koaliciji navode da je elektronski otpad jedan od najbrže rastućih oblika otpada na svetu i naglašavaju da proizvođači mobilnih telefona i laptop kompjutera otežavaju popravku svojih proizvoda. Ali ova inicijativa za popravku uređaja se ne odnosi samo na elektronske sprave. Proizvode koje svakodnevno koristimo sve je teže popraviti, tvrde organizacije u kampanji, dok količina kućnih aparata koji se pokvare u roku od pet godina od kupovine takođe raste.\nProizvođači telefona i laptopa otežavaju popravku svojih proizvoda, navode iz kampanje\nKampanja Pravo na popravku je zajedno sa Evropskim biroom za zaštitu životne sredine (EEB) i Lund univerzitetom nedavno objavila izveštaj o baterijama, u kome je zaključeno da korištenje baterija koje se ne mogu zameniti ili popraviti dovodi povećanog elektronskog otpada, gubitka ključnih sirovina, suvišnih i nepotrebnih troškova za potrošače, kao i do kraćeg veka trajanja proizvoda.\nTagovi: baterije, EU, litijum-jonske baterije, reciklaža\nPočetna » Vesti » Mobilnost » EU namerava da zabrani integrisane baterije u telefonima i elektronskim uređajima


DF ne bojkotuje izbore, sve srpske organizacije na jednoj listi | MINA\nNaslovnica Crna Gora DF ne bojkotuje izbore, sve srpske organizacije na jednoj listi\nPodgorica, (MINA) – Predsjednik Nove srpske demokratije Andrija Mandić predstavio je na video konferenciji sa predsjednikom Srbije Aleksandrom Vučićem plan koji predviđa zajedničku listu svih srpskih organizacija na predstojećim parlamentarnim izborima, saznaje Pobjeda.\n“Veoma je važno da ne dođe do bojkota izbora, jer bi Demokratska partije socijalista (DPS) instalirala svoje prosrpske partije koje bi dobile glasove srpskog naroda u Crnoj Gori”, saopštio je izvor Pobjede iz vrha prosrpskih stranaka.\nMandićev plan, podrazumijeva korišćenje litija kao najvažnije političke platforme za predizbornu kampanju.\n“Litije su ključna politička platforma buduće koalicije svih srpskih organizacija”, saopštio je taj izvor.\nMandić je, kako je zvanično saopšteno iz Nove srpske demokratije, nakon video sastanka sa Vučićem, osim jedinstvenog nastupa svih srpskih organizacija, najavio i ekonomski plan za izbore koji predviđa čvrsto ekonomsko vezivanje za Srbiju.\n“Srpske organizacije su jedinstvene, zajednički ćemo pobijediti na narednim izborima”m rekao je Mandić na video sastanku sa Vučićem.\nMandićev stav suštinski znači i odbacivanje plana Demokrata koji uključuje pet tačaka: bojkot parlamenta, bojkot izbora, definisanje minimalnih izbornih uslova, međusobno nenapadanje opozicije, kao i sinhronizovano djelovanje.\n“Iz prosrpskih političkih partija nijesu zainteresovani ni za priču o odgađanju izbora koju je do skora forsirala Ura, jer za tu priču nema bilo kakvih osnova. Osim toga, postoje nagovještaji da su odustali od te priče”, rekao je izvor lista.\nPrema nezvaničnim informacijama, Mandićev stav o zajedničkom nastupu svih srpskih organizacija uključuje listu pod nazivom “za odbranu svetinja” koji bi osim stranaka uključivao i srpske intelektualce i predstavnike institucija kulture.


Vesti online / Vesti / Srbija / Đinping pisao Nikoliću: Stari prijatelju...\nPredsednik Nacionalnog saveta za koordinaciju saradnje sa Ruskom Federacijom i NR Kinom, Tomislav Nikolić, primio je pismo predsednika Narodne Republike Kine Si Đinpinga, koji bivšeg predsednika Srbije naziva starim prijateljem i zahvaljuje mu na čestitki povodom ponovnog izbora za predsednika NRK.\nTomislav Nikolić pospešio saradnju Srbije i Kine\n- Tokom vašeg mandata na funkciji predsednika Republike Srbije dali ste istaknuti doprinos izgradnji i razvoju Sveobuhvatnog strateškog partnerstva Kine i Srbije. Od stupanja na funkciju predsednika Nacionalnog saveta za koordinaciju saradnje sa Narodnom Republikom Kinom, dalje podstičete razvoj prijateljstva i saradnje naše dve zemlje, što ja visoko cenim - navodi se u pismu.\nPredsednik Kine je naveo da pasebnu pažnju pridaje razvoju odnosa Kine i Srbije i, kako kaže, ceni dugogodišnji dobar poslovni odnos i lično prijatelstvo dve zemlje.\n- Uveren sam da će Nacionalni savet za koordinaciju saradnje sa Kinom i dalje podsticati konkretnu saradnju Kine i Srbije u svim oblastima, radi još veće dobrobiti dve zemlje i dva naroda. Želim vam puno zdravlja i uspeha - navodi se u pismu predsednika Narodne Republike Kine Si Đinpinga, saopšteno je iz Nacionalnog saveta.\nSRBIJA Vučić primio pismo Si Đinpinga\nSVET Kina gradi na dnu okeana kompleks za veštačku inteligenciju\nSRBIJA Srbija sve više u "kineskom zagrljaju"


Henman: Novak je bio silno motivisan - BIGportal.ba\n24 Maja, 2022 24 Maja, 2022 019\nNovak Đoković je od meča prvog kola na Rolan Garosu pokazao da je izuzetno motivisan da odbrani titulu.\nTo je primenio i analitičar Eurosporta, bivši višestruki vimbldonski polufinalista, Tim Henman.\nNovak je prosto protutnjao terenom u prvom kolu na “Šatrijeu” protiv Jošihita Nišioke, pobedio sa 6:3, 6:1, 6:0 i tako stigao u drugu rundu.\nNekoliko puta je Novak kriknuo i podigao pesnicu u vis, u jednom momentu to se publici nije svidelo, ali je Henman primetio značajnu stvar.\n“Njegova igra abila je jedna stvar, to udaranje loptice, stalnost na servisu, ali mene je iznenadio njegov stav, bio je toliko ‘napumpan’. Bilo je mnogo tog dizanja pesnice, uzvikivanja, za meč prvog kola i za nekog ko je osvojio 20 slemova, pitam se je li to odgovor na sve ono što mu se dešavalo u Australiji, gde nije dobio priliku da brani titulu? Ovo je njegova prilika da dođe do trofeja broj 21 i toliko je motivisan“, kaže Henman.\nĐoković je zaista delovao zastrašujuće za Nišioku od početka meča.\n“Videli ste od prvog poena koliko je bio motivisan, koliko je bio vatren, spreman da uradi posao i to je i učinio. Ide u pravom smeru. Možda je malo potcenjen, ali ta pobeda u Rimu i dolazak ovde sa njom, to je prava najava. Neki vrhunski igrači su imali dobar start i Novak je svestan toga, ali videli ste sve aspekte njegove igre, kretnju, dodir, bilo je to zaista jedno kompletno izdanje. Počistio je Nišioku“, zaključio je Britanac.\nUhapšeni Banjalučanin tvrdi da mu je policajac psovao majku\nOglasila se Litvanija: Nismo za eskalaciju\nSatler: Kandidatski status bio bi signal građanima u BiH\nA sada nešto sasvim drugačije: Debitovao novi Peugeot 408


JKP "Čistoća" Sombor – Izrada sajta komunalnog preduzeća | Apakom\nJKP "Čistoća" Sombor – Izrada sajta komunalnog preduzeća\nJavno komunalno preduzeće "Čistoća" iz Sombora bavi se održavanjem javne higijene grada, a u svom sastavu ima i azil za životinje, reciklažni centar, kao i radionicu za izradu proizvoda za održavanje higijene i urbanog mobilijara. Zahvaljujući ovom komunalnom preduzeću, Sombor spada u jedan od najčistijih gradova u Srbiji.\nSomborsko komunalno preduzeće ranije je imalo veb sajt sa zastarelim CMS-om, koji je bio težak za održavanje. Takođe, nisu imali profile na društvenim mrežama, pa gotovo da nije bilo komunikacije sa korisnicima.\nKako bismo unapredili prisustvo JKP „Čistoća“ na internetu, prvo je bilo potrebno da izradimo sajt. Ono čime smo se vodili na samom početku rada jeste namera da napravimo veb servis za građane Sombora, pa smo već na početnoj stranici sajta izlistali stavke koje su najvažnije za korisnike usluga ovog komunalnog preduzeća.\nNa prvom mestu nalaze se vesti i obaveštenja, zatim online zahtevi, gde građani treba da popune podatke kako bi iznajmili kontejner ili slično. Nakon toga nalazi se opcija koja omogućava građanima da postave pitanje. Kako bismo izbegli ponavljanje određenih pitanja, na stranici sa kontakt formom za pitanja nalaze se teme koje najviše zanimaju građane i odgovori na njih. Na ovaj način uštedeli smo vreme zaposlenima, a građani mogu bez čekanja da dođu do informacije koja ih zanima. Na samom kraju postavili smo dugme za preuzimanje cenovnika usluga Javnog komunalnog preduzeća "Čistoća". Pored funkcionalnosti, potrudili smo se da ove stavke budu upadljive i lepo stilizovane, koristeći nijansu zelene koja se nalazi na logotipu preduzeća.\nTreba napomenuti da nam je cilj bio da sajt na mobilnim uređajima poprimi izgled aplikacije, kako bi bio što jednostavniji za navigaciju i omogućavao korisnicima da u najkraćem mogućem roku pronađu informaciju koja im je bitna.\nU nastavku naslovne stranice nalaze se najnovije vesti iz preduzeća, a predstavljene su i njihove usluge. Kako bismo razbili monotoniju, naslovnu stranu presekli smo stilizovanim poljem koje zauzima 100 odsto širine stranice, a koje ujedno služi i kao dugme za preuzimanje rasporeda "Meseca čistoće", jedne od akcija JKP "Čistoća".\nSve usluge koje smo predstavili na naslovnoj strani sadrže dugme koje vodi do stranice sa više informacija, ili direktno do aplikacije za zvanje, čime smo omogućili građanima da se brzo i lako informišu o uslugama preduzeća. Korisnicima smo takođe pružili mogućnost da na sajtu, pored srpskog, imaju sadržaj i na mađarskom jeziku i to uz pomoć WPML plagina.\nPored izrade sajta, za klijenta smo napravili i stranice na društvenim mrežama Facebook i Instagram, kako bi se komunikacija sa građanima podigla na viši nivo, a rad preduzeća bolje predstavio u javnosti. Ovo su korisnici veoma brzo prepoznali, pa danas veoma često vrše korespodenciju sa radnicima JKP „Čistoće“ preko društvenih mreža.\nSomborsko komunalno preduzeće najzad je dobilo moderan i visoko fukcionalan sajt čiji je glavni cilj da informiše građane o uslugama koje pruža, pruži im najnovije informacije iz preduzeća i omogući laku komunikaciju u vezi sa nabavkom proizvoda iz proizvodnog programa, iznajmljivanjem kontejnera i drugo. Pored toga, aktivnosti na društvenim mrežama omogućile su građanima Sombora da se bolje upoznaju sa radom preduzeća i imaju bolji uvid u aktivnosti JKP „Čistoće“.


Fokus samita bio je na izgradnji zajedničkog regionalnog tržišta koji se odnosi na četiri temeljne slobode: slobodno kretanje ljudi, robe, usluga i kapitala, za koje je usvojen Akcioni plan u novembru prošle godine, a od kojeg bi region imao posebne benefite.\nNa samitu je rečeno da je saobraćajna i energetska infrastruktura proširena tokom poslednjih godina i povezana sa saobraćajnicama Evropske unije, a pohvaljena je implementacija sporazuma o ukidanju naknada za roming na Zapadnom Balkanu, koja je počela sa primenom ovog meseca.\nKao važan projekat procesa izdvojena je Regionalna kancelarija za saradnju mladih (RYCO) u cilju povezivanja i izgradnje razumevanja i tolerancije u regionu.\nPohvaljene su i aktivnosti Veća za regionalnu saradnju (RCC) i Sekretarijata Srednjoevropskog sporazuma o slobodnoj trgovini (CEFTA) za napore u sprovođenju Akcionog plana za zajedničko regionalno tržište.\nOcenjujući da se Berlinski proces, čvrsto zasniva na temeljnom uverenju da je ekonomija Zapadnog Balkana deo Evrope, nemačka kancelarka Angela Merkel je istakla, da on umnogome doprinosi stabilnosti i povezivanju regiona zapadnog Balkana što je i ujedno i interes Evropske unije.\nPredsednica Vlade Republike Srbije Ana Brnabić, u svom današnjem obraćanju, zahvalila je nemačkoj kancelarki Angeli Merkel na snažnoj podršci i aktivnom pristupu regionalnoj saradnji.\nZahvaljujući podršci Nemačke i kancelarke Merkel, ali i unutrašnjim inicijativama predstavnika Srbije, Albanije i Severne Makedonije, kako je objasnila premijerka, implementacija Akcionog plana omogućiće dalje širenje ekonomske i trgovinske saradnje regiona, što će ga ujedno učiniti privlačnijim za strane investitore i ubrzati ekonomski rast.\nBrnabić je istakla da Srbija snažno podržava Berlinski proces, ne samo u cilju ekonomskog razvoja regiona, već i kao ideju povezivanja i ujedinjenja Zapadnog Balkana i njegovog približavanja Evropskoj uniji.\nOna je zaključila da je podrška u regionu bila naročito vidljiva kroz solidarnost sa susedima tokom pandemije i pomoć u vakcinama i medicinskoj opremi.\nNa samitu, koji je otvorila nemačka kancelarka Angela Merkel, osim predstavnika regiona, učestvovali su i premijer predsedavajuće EU Slovenije Janez Janša, predsednica Evropske komisije Ursula fon der Lajen, austrijski kancelar Sebastijan Kurc, predsednik Francuske Emanuel Makron, premijer Italije Mario Dragi, premijer Poljske Mateuš Jakub Moravjecki i generalna sekretarka Saveta za regionalnu saradnju (RCC) Majlinda Bregu.


SRAMOTA UŽIVO! - Vučić izvređao građane koji nisu za njega - alkoholičari, narkomani.. - Dnevni Žurnal\nSRAMOTA UŽIVO! – Vučić izvređao građane koji nisu za njega – alkoholičari, narkomani..\nPo oprobanom receptu Vučić je ponovo pokušao da obmane celu Srbiju i svoje batinaše predstavi kao žrtve.\nPredsednik Srbije Aleksandar Vučić otvoreno je stao na stranu batinaša koji su maltretirali građane i novinare na kontramitingu 31. maja na dan njegove zakletve, prebacujući krivicu na žrtve nasilja, optužujući ih da su želele da izazovu masakr!\nKurir upravo zato ponovo objavljue fotografije i video snimke Vučićeve privatne vojske, pa prosudite sami da li više verujete predsedniku ili fotografijama siledžija u akciji!\nKonferenciju za novinare sazvanu povodom imenovanja novog kandidata za premijera, predsednik je iskoristio da napadne Kurir i optuži svoje protivnike za provokacije i huliganizam. Najpre je osudio nasilje nad novinarima, govoreći da je to “nedopustivo” i da svako ko je napao novinare treba da odgovara. Ali je odmah zatim u svom već poznatom maniru, počeo da zamenjuje teze i napadnute građane predstavio kao huligane i nasilnike.\nPrema njegovim rečima, “obezbeđenje je na jedinom zakonski prijavljenom skupu, skupu podrške uklanjalo ljude za koje su procenili da su provokatori”, što bi trebalo da znači da su SNS batinaši, koji su se surovo razračunavali sa građanima, bez ikakve krivice, i da su po Vučićevoj verziji događaja obavljali posao na potpuno zakonit način.\nVučić je u svom skandaloznom obraćanju napadnute građane opisao kao “provokatore” i “DOS-ovske batinaše” koji su “maltretirali i provocirali” učesnike skupa SNS, pa su zbog toga “neki ljudi morali da rade svoj posao i uklone ih, da bi se izbegli masakr i nemiri”.\n– To je jedan od dosovskih batinaša koji je tog dana bio na ulicama koji je sprečavao građane da dođu i izazivao incidente, ja mu ne znam ime pravo da vam kaže, a ostalo će da istraže nadležne organi – rekao je Vučić.


Kada je nadležni javni tužilac odbacio krivičnu prijavu oštećenog za krivična dela koja se gone po službenoj dužnosti, oštećeni nema pravo da u svojstvu privatnog tužioca podnese privatnu tužbu protiv istog okrivljenog i istih krivičnih dela.\nIsplata neisplaćene zarade u slučaju prestanka radnog odnosa\nPoslodavac je dužan da zaposlenom u slučaju prestanka radnog odnosa isplati sve neisplaćene zarade, naknade zarada i druga primanja koje je zaposleni ostvario do dana prestanka radnog odnosa u skladu sa opštim aktom i ugovorom o radu.\nisplata neisplaćene zarade prestanak radnog odnosa\nPostoji obavezno izuzeće sudije – predsednika drugostepenog veća, koje je odlučivalo o žalbi protiv presude prvostepenog suda kojom je okrivljeni oglašen krivim zbog krivičnog dela, a optužni predlog je podigao zamenik OJT, koji je sin predsednika drugostepenog veća.\nIzbor i prestanak dužnosti zaštitnika građana u jedinici lokalne samouprave\nU nadležnosti je jedinice lokalne samouprave odlučivanje o ustanovljavanju zaštitnika građana kao nezavisnog i samostalnog organa lokalne samouprave, kao i način i postupak izbora i prestanka njegove dužnosti.\ndužnosti zaštitnika građana izbor i prestanak dužnosti zaštitnika građana\nBitne okolnosti iz kojih proizlazi da je okrivljeni izvršio krivično delo neovlašćena proizvodnja i stavljanje u promet opojnih droga jesu: količina i raznovrsnost opojne droge, posebno kada je pronađena i kod okrivljenog i u porodičnoj kući, način pakovanja i brojnost paketića.\nNaknada štete zbog nezakonitog prestanka radnog odnosa umesto vraćanja na rad\nnezakoniti prestanak radnog odnosa vraćanje na rad\nKvalifikovani oblik krivičnog dela nedozvoljen prelaz državne granice i krijumčarenje ljudi postoji kada je delo iz stava 2. člana 350. KZ, znači omogućavanje drugome nedozvoljen prelaz granice Srbije ili nedozvoljen boravak ili tranzit kroz Srbiju, učinjeno od strane organizovane kriminalne grupe, čiji pripadnik preduzima radnje izvršenja predmetnog krivičnog dela.


Patolog Suzan Grinvej, koja je u oktobru prošle godine procenila da je britanska pevačica umrla od posledica trovanja alkoholom, podnela je ostavku, nakon što su njene kvalifikacije dovedene u pitanje, pa bi samim tim i njen izveštaj o Ejminoj smrti mogao da s\nNaime, Grinvejevu je njen suprug Endru Rid postavio na funkciju 2009. godine, iako nije bila prijavljena kao britanski advokat najmanje pet godina, što je po zakonu morala. Ona je radila kao advokat u rodnoj Australiji deset godina.\n- U to vreme sam verovao da njeno advokatsko iskustvo u Australiji odgovara zahtevima ovog položaja. U novembru prošle godine postalo je očigledno da sam pogrešio što sam je postavio i prihvatio sam njenu ostavku - naveo je Endru Rid, koji nije prekšio zakon, time što je neosnovano postavio svoju suprugu na položaj, ali se oglušio o profesionalni kodeks.\nIako veruje da su svih dvanaest istraga koje je Grinvejeva sprovela tokom mandata, a među kojima je i ona o Ejminoj smrti, obavljeni kako treba, Rid je porodicama preminulih ponudio mogućnost ponovne istrage.\nPorodica pevačice saopštila je da još uvek razmatraju najnoviju vest i da traže pravni savet. Ipak, otac Mič je preko Twittera saopštio da nema razloga za brigu zbog islednikove gluposti.\nMrtvu pevačicu, poznatu po problemima sa drogom i alkoholom, pronašao je čuvar u krevetu, 23. jula prošle godine, okruženom praznim flašama vodke. Mesec dana pre smrti, nastupila je u Beogradu, gde se činilo da je pod dejstvom psihoaktivnih supstanci.\nTAGOVI: problemi sa alkoholomIn MemoriamsuđenjeEjmi Vajnhaus123


DODIK GLEDA I NE VJERUJE: Pogledajte ko je još bio na vojnoj vježbi 'Brzi odgovor 21' na Manjači... | Slobodna Bosna\nDODIK GLEDA I NE VJERUJE: Pogledajte ko je još bio na vojnoj vježbi "Brzi odgovor 21" na Manjači...\nVojnoj vježbi “Brzi odgovor 21” na Manjači prisustvovala je i delegacija Parlamentarne skupštine Bosne i Hercegovine.\nPredsjedavajući Zajedničke komisije za odbranu i sigurnost BiH i predsjedavajući Delegacije Parlamentarne skupštine Bosne i Hercegovine (PSBiH) u Parlamentarnoj skupštini NATO-a (PSNATO) Asim Sarajlić prisustvovao je u subotu, 22. maja, vježbi “Brzi odgovor 21”, koju su na vojnom poligonu na Manjači izveli pripadnici Oružanih snaga BiH i Vojske Sjedinjenih Američkih Država.\nNakon centralne manifestacije, Sarajlić je, zajedno s visokim zvanicama, obišao kamp Vojske SAD-a i kamp Oružanih snaga BiH.\nSa čelnim ljudima Ministarstva odbrane BiH i Oružanih snaga BiH Sarajlić je razgovarao o predstojećim aktivnostima Zajedničke komisije za odbranu i sigurnost BiH, čija je realizacija planirana u Banjoj Luci u prvoj polovini juna ove godine.\nUz Sarajlića i ostale visoke zvanice, vojnoj vježbi “Brzi odgovor 21” na Manjači prisustvovao je i sekretar Zajedničke službe PSBiH Mirza Imamović, saopćeno je iz PSBiH.


Kako Beograd poslednjih dana beleži rekordan broj zaraženih, gde ih je danas gotovo 1.000, apeli struke na poštovanje mera su, sa razlogom, sve češći.\nPreporuka za nošenje maske na otvorenom, posebno u delu pešačkih zona je i dalje na snazi, ali retko ko je se pridržava, u šta su se uverili reporteri "Blica".\nKod Terazijske česme je situacija kao i pre korore, a subota tradicionalno rezervisana za razmenu sličica. Maske, distanca, šta to beše? Ko god je prošao danas tim putem, sasvim sigurno bi to mogao da se zapita.\nKako je ranije rekao dr Kon, policijski čas za sada "nije na dnevnom redu", ali nije isključio restrikcije u Beogradu. Kako iz dana u dan izgledaju brojke, ne bi bilo iznenađenje da se tako nešto zaista i dogodi. Napomenuo je da bolnice još nisu toliko popunjene da bi došlo do uvođenja ove mere.


Da li bi ovaj automobil platili 8 miliona eura? – The PRESTIGE\nEvo prilike da kupite vrhunski Lamborghini Veneno, ali pod jednim uslovom: morate biti spremni da platite nevjerovatnih osam miliona eura, odnosno devet miliona i četiristo hiljada dolara…\nOvaj oglas za prodaju automobila pojavio se na Mobile sajtu, i u njegovom opisu stoji da je cijena podložna pregovorima, tako da možemo pretpostaviti da bi dobrostojeći prodavac skinuo nekoliko stotina hiljada dolara sa nje, što za nas, obične smrtnike predstavlja pravo bogatstvo.\nModel proizveden 2010. godine sa sivim završnim detaljima koji su sjajni kontrast crnom Alcantara enterijeru putničke kabine, ima samo 180 kilometara na satu. Prodavac tvrdi da ovaj model zapravo nikada nije vožen javnim putevima od njegove dostave, naglašavajući tako “rijetku priliku da posjedujete jedan od najređih automobila koje je proizveo Lamborghini brend”.\nJoš jedan interesantan aspekt koji se mora uzeti u obzir ukoliko uopšte razmatrate kupovinu ovakvog čuda je činjenica da je ovaj oglas postavljen na najvećim njemačkim sajtovima za prodaju novih i polovnih automobila, ali se zapravo nalazi na Long Ajlendu, odnosno u Sjedinjenim Američkim Državama.\nPored toga, morate znati da su samo četiri jedinice Veneno Coupe modela ikada kreirane, pri čemu jedna od njih nikada nije napustila Sant’Agata ustanovu u Bolonji. Sva četiri modela u sebi sadrže 6.5 litarski V12 motor sa unutrašnjim sagorijevanjem, koji proizvodi 740 konjskih snaga.


Bez odobrenja Brisela nema ugovora dužih od 30 godina – Bankar.me\nBez odobrenja Brisela nema ugovora dužih od 30 godina\nDecember 6, 2019 CRNA GORA, MAKRO, SVE VIJESTI Leave a comment\nNijedan ugovor o privatno-javnom partnerstvu na duže od 30 godina Crna Gora neće moći da zaključi bez mišljenja – saglasnosti Brisela, odnosno Evropske komisije. U prijedlog zakona o privatno-javnom partnerstvu, o kome su poslanici prije nekoliko dana završili raspravu i čeka se na izjašnjavanje, unesena je ta norma na zahtjev Evropske komisije, piše Pobjeda.\n“U zakonski tekst je dodata odluka koju je tražila Evropska komisija da ugovore koji se zaključuju preko 30 godina mora odobriti Brisel, ali i domaće tijelo, odnosno institucije za državnu pomoć”, objasnili su iz Ministarstva finansija, piše Pobjeda.\nPodsjetimo da je zakonom definisano da se ugovori o tom partnerstvu dodjeljuju do 30 godina, uz mogućnost produženja pod određenim uslovima.\n“Članom 72 propisuje se trajanje ugovora o javno-privatnom partnerstvu i utvrđuje obaveza naručiocima da, u slučaju trajanja ugovora dužem od 30 godina, obavezno, prije sklapanja moraju da pribave mišljenje organa državne uprave nadležnom za kontrolu državne pomoći. Ovo je u skladu sa praksom Evropskog suda pravde, a čiji je cilj sprječavanje narušavanja konkurencije, odnosno ‘zatvaranja’ tržišta za određene usluge ili radove za sva potencijalna privredna društva u nesrazmjemo dugom roku”, navodi se u objašnjenju prijedloga zakona.\nIz Ministarstva su ranije kazali da je rok od 30 godina standard u članicama EU. Objašnjavaju da nijednoj članici EU Brisel neće dozvoliti da zaključi ugovor duži od 30 godina bez konsultacija sa EK.\nPOJMOVIprivatno javno partnerstvo zakon o privatno-javnom partnerstvu\nPrevious Dug za garancije 273 miliona eura\nSljedeći Sekulić: Solarna elektrana na Briskoj Gori koštaće 200 miliona


Pitanje evropske bezbednosti „osetljivo“ za Ameriku - 26.11.2018, Sputnik Srbija\nSAD su pozvale Evropu da stvara vojsku u „potpunoj saglasnosti“ sa NATO-om. Ambasador SAD pri Evropskoj uniji Gordon Sondlend je izjavio da vojska EU ne treba... 26.11.2018, Sputnik Srbija\nanalize i mišljenja, evropa, vladimir putin, donald tramp, aleksandar gusev, evropska unija (eu), nato\n20:19 26.11.2018 (Osveženo: 20:26 26.11.2018)\n© Sputnik / Aleksandar MilačićAmerička vojska u Evropi - ilustracija\nSondlend je rekao da SAD zahtevaju veću transparentnost u poziciji evropskih zemalja u pogledu planova o stvaranju sopstvene vojske i da bi ta armija trebalo da bude dopuna NATO-u, a ne zamena. On je dodao da je pitanje evropske bezbednosti „vrlo osetljivo“ za Sjedinjene Države.\n19 Novembar 2018, 07:02\nDirektor ruskog Instituta za strateško planiranje, doktor političkih nauka Aleksandar Gusev je uveren da SAD neće prihvatiti stvaranje nikakve „evropske vojske“. Za Vašington Evropa nije partner, pa čak ni saveznik — ona je talac Amerike, ističe ekspert.\n„Ideja o stvaranju evropske vojske nije nova. Još početkom 21. veka, Evropljani su odlučili da stvore sopstvenu vojsku — ne kao alternativu NATO-u, već kao dodatak bloku. Ali ta tema je postepeno utihnula, pošto je američka vojska faktički okupirala Evropu, a Amerikanci kontrolišu sistem unutrašnje i spoljne bezbednosti Evrope. Sada kada je francuski predsednik Emanuel Makron ponovo predložio stvaranje evropske vojske, opet su se vratili toj ideji. Naravno, Amerikanci, na čelu sa predsednikom Donaldom Trampom, sabotiraće tu ideju, jer njima i te kako odgovara da kontrolišu čitavu teritoriju Evrope. Evropljani su postali taoci Amerike, a Amerikanci, barem u bliskoj budućnosti, neće dopustiti Evropljanima da stvaraju sopstveni unutrašnji i spoljni bezbednosni sistem, oni će ga sabotirati i stvoriti uslove da Evropljane i dalje kontrolišu“, smatra Gusev.\nPromenu američkog stava Sondlend obrazlaže činjenicom da SAD troše desetine milijardi dolara godišnje kako bi zaštitile Evropu od Rusije i drugih neprijateljskih snaga, iako bi ta sredstva mogla da „idu na unutrašnje potrebe zemlje“. Zbog toga, prema njegovim rečima, američke vlasti moraju redovno da objašnjavaju američkim glasačima zašto SAD, uprkos svim svojim problemima, svake godine šalju u Evropu taj novac.\nSondlend je naveo da SAD čuju iz Evrope „dve dijametralno suprotne tačke gledišta“ u vezi sa pitanjima odbrane. Neki imaju nameru da se ograniče na rešavanje malih sukoba ili pitanja u Severnoj Africi, dok drugi govore o stvaranju obaveštajne zajednice, stvaranju armije, punopravnih oružanih snaga.\nZa SAD je važna, kako je rekao, „veća transparentnost od strane EU u celosti, šta oni planiraju da rade sa svojim sredstvima“, s obzirom da Evropa takođe značajno finansira NATO.\nPodsetimo, predsednik Francuske Emanuel Makron je nedavno pozvao na formiranje „prave evropske armije“, koja će zaštiti kontinent od svih mogućih pretnji, a među njima on je spomenuo Kinu, Rusiju, pa čak i SAD. Njegovu ideju podržali su nemačka kancelarka Angela Merkel i ruski predsednik Vladimir Putin, koji želju EU da osigura svoju bezbednost sopstvenim snagama smatra prirodnom.\nOn je naglasio da je to u celini pozitivan proces sa tačke gledišta jačanja multipolarnog sveta. Međutim, toj ideji i multipolarnosti protivi se Donald Tramp.\nMakron se zalaže za stvaranje evropskih vojnih snaga još od kako je izabran za predsednika prošle godine, ali je postao još glasniji nakon što je Tramp najavio da bi SAD mogle da se povuku iz sporazuma o nuklearnom naoružanju sa Rusijom, što Pariz shvata kao direktnu pretnju evropskoj bezbednosti.\n13 Novembar 2018, 21:51\nPored toga, Tramp je takođe zabrinuo Evropljane navodima da SAD možda neće biti posvećene odbrani svojih NATO saveznika u slučaju eventualnog napada, pa zbog toga Makron smatra da Evropa mora da bude spremna da sebe sama što bolje odbrani, „bez zavisnosti od SAD“.\nRuski politikolozi ocenjuju da će EU povratiti deo suvereniteta ako uspe da stvori svoju armiju, a ruski mediji postavljaju retoričko pitanje: zašto Rusija, koja je minimum dva puta napadana od strane ujedinjene evropske vojske, sada podržava osnivanje takve armije u Evropi?\nKako objašnjavaju u Moskvi, ključna stvar je sadržana upravo u Putinovim rečima u kojima se naglašava nezavisnost evropske armije. On je tri puta ponovio sinonime — samodovoljan, suveren, nezavisan. I Putin potrebu o stvaranju evropske vojske obrazlaže činjenicom da će to pomoći jačanju multipolarnog sveta. A to je upravo ono što je Rusiji i celom svetu potrebno.


Naslovna/Društvo/Azinović: Na ratišta u Siriju i Irak otišlo 240 punoljetnih osoba iz BiH\nNa ratišta u Siriju i Irak iz BiH je otišlo oko 240 punoljetnih lica od kojih je oko 180 muškaraca i 60 žena koje su sa sobom povele i oko osamdesetoro djece, navodi profesor Fakulteta političkih nauka u Sarajevu Vlado Azinović.\nAzinović, koji je i ekspert za terorizam, navodi da je još isto toliko djece, čiji su jedan ili oba roditelja državljani BiH, rođeno u proteklih šest godina u Siriji i Iraku.\n– Krajem prošle godine procjenjivalo se da je još 100 punoljetnih državljana BiH ostalo na tom području, po pedesetak muškaraca i žena. Vjeruje se da je oko trećine ovih lica u Islamskoj državi, a da su ostali u bivšem Al-Nusra frontu. Nešto više od 50 lica se vratilo u BiH, a blizu 90 ih je poginulo ili umrlo – ističe Azinović.\nPozivajući se na procjene relevantnih službi, Azinović navodi da je sa zapadnog Balkana na ratišta u Siriji i Iraku od 2012. do 2016. godine otišlo više od hiljadu lica, među kojima je bilo i djece.\nKomentarišući poziv predsjednika SAD Donalda Trampa zemljama u Evropi da preuzmu svoje “isilovce”, Azinović kaže da se u javnosti govori da bi u BiH trebalo da bude vraćeno 10 lica.\n– Ako budu vraćeni, nema sumnje da ih čeka istraga, moguće podizanje optužnice, suđenje i, vjerovatno, zatvor – rekao je Azinović za federalnu štampu.\nPrema njegovim riječima, već mjesecima tri žene iz BiH i njihovo devetoro djece borave u jednom od kurdskih logora na sjeveru Iraka u veoma teškim uslovima.\n– Pokušaji njihovih najbližih u BiH da im u dogovoru sa ovdašnjim vlastima bude omogućen povratak do sada su bili neuspješni – navodi Azinović.\nterorizam Vlado Azinović\nMigranti se danas iseljavaju iz kampa Vučjak


U Beogradu ponovo policijski čas, zabranjeno okupljanje više od pet ljudi - Virus korona - Region\nFoto: Tanjug | U Beogradu ponovo policijski čas, zabranjeno okupljanje više od pet ljudi\nAgencije 07.07.2020 18:11\nBEOGRAD – U Beogradu će od sutra biti zabranjeno okupljanje više od pet ljudi na otvorenom, ali i u zatvorenom prostoru, rekao je predsjednik Srbije Aleksandar Vučić povodom loše epidemiloške situacije u ovom gradu i Srbiji.\nKonačnu odluku o uvođenju policijskog časa za vikend donijeće Krizni štab i istakao da će najvjerovatnije trajati od petka od 18 časova do ponedeljka u 5 sati ujutru.\nVučić izjavio da je situacija u vezi sa virusom korona u Novom Pazaru značajno bolja, ali da će, nažalost, u narednih nekoliko dana u tom gradu biti još smrtnih slučajeva zbog teške kliničke slike pojedinih pacijenata.\nKako kaže, stanje u Opštoj bolnici u Novom Pazaru bolje zahvaljujući medicinskim radnicima koji su došli iz Kragujevca, Kruševca i Čačka da pomognu i najavio da u taj grad sutra stiže i grupa medicinskih radnika sa VMA.\nOcijenio je da će njihov dolazak dodatno ojačati zdravstveni sistem u Novom Pazaru i staviti situaciju u potpunosti pod kontrolom.\nSrbija Koronavirus Virus korona Aleksandar Vučić


SOKOLAC – Na Centralni spomenik poginulim borcim u proteklom ratu na Sokocu danas su položeni vijenci u okviru obilježavanja 21. maja, Dana romanijskih brigada, Prve pješadijske i Druge motorizovane koje su prošle skoro sva ratišta u posljednjem otadžbinskom ratu.\nPredsjednik Regionalnog odbora boračkih organizacija Sarajevsko-romanijske regije Željko Lalić rekao je da se danas obilježava 26 godina od formiranja Prve romanijske pješadijske i Druge romanijske motorizovane brigade koje su zvanično formirane 21. maja 1992. ukazom Glavnog štaba Vojske Republike Srpske.\nOn je naglasio da je teško reći koliko je boraca prošlo kroz ove dvije brigade jer se stanje često mijenjalo, ali se može reći da je taj broj iznosio od 15.000 do 17.000 boraca.\nPrema njegovim riječima, borci ovih brigada mnogo ranije su krenuli u odbranu srpskog naroda jer je Prva romanijska naseljednica 216. brigade bivše JNA koja je 1991. stala u odbranu srpskog naroda u istočnoj i zapadnoj Slavoniji, te kasnije zajedno sa borcima Druge romanijske brigade na ratištima u BiH.\n„Narod Sarajeva i Romanije, organizovan tada oko jedine političke organizacije SDS-a na području Sokoca i cijele regije, ustao je u zaštitu srpskog naroda jer smo bili svjesni da nam se sprema potpuno istrebljenje sa ovih područja“, istakao je Lalić.\nOn je rekao da su početkom aprila 1992. od prvih sukoba oko Sarajeva i zaštite srpskog naroda u okviru unutrašnjeg i vanjskog prstena borci romanijskih brigada učestvovali u odbrani većine opština na tom području.\n„U odbrambeno-otadžbinskom ratu Sokolac je dao 287 poginulih boraca u ove dvije brigade, a na području opštine poginulo je samo šest boraca, što znači da su borci sa Sokoca branili svoju braću i srpsku nejač u svim opštinama sarajevsko-romanijskog ratišta i na području prema Olovu“, istakao je Lalić.\nOn je naveo da borci ove dvije brigade, kao i borci Sarajevsko-romanisjkog korpusa u čijem okviru su djelovale romanisjke brigade, nisu izgubili ni pedalj zemlje u ratu, ali, su se, nažalost, 1996. morali da povuku sa dijela odbranjenih teritorija.\nLalić je podsjetio da su borci Prve romanijske brigade po izbijanju rata bili na dijelu ratišta Stare Hercegovine, da bi kasnije otišli na sarajevsko ratište, područje Nedžarića i Grbavice, a potom i na Nišićku visoravan.\nPrema njegovim riječima, borci Druge motorizovane romanijske brigade, posebno Interventna jedinica, ginuli su na ratištima od Bihaća, Krajine, Semberije, Majevice, Srebrenice, Žepe, Treskavice, sve do hercegovačkog ratišta, a pri tome nisu počinili nijedan ratni zločin, niti ima ljudi koji odgovaraju za to.\nLalić je naglasio da je Sarajevsko-romanijski korpus imao oko 20.000 boraca, a Prvi koprus takozvane Armije BiH u Sarajevu više od 70.000 pripadnika, ali nisu nikada uspjeli da probiju prsten odbrane srpskog naroda.\nNačelnik opštine Sokolac Milovan Bjelica podsjetio je da su borci Romanije položili živote u temelje Republike Srpske i u odbrani prethodne države Socijalističke Federativne Republike Jugoslavije.\n„Sa ovih prostora bilo je skoro 300 žrtava u proteklom ratu, a na Sokocu je sahranjeno više od 1.300 boraca i omogućili smo našim sunarodnicima iz drugih krajeva koji nisu mogli da ostanu na svojim vjekovnim ognjištima, da dođu u Sokolac i ova opština ih je raširenih ruku prihvatila sa svim njihovim nevoljama“, rekao je Bjelica.\nStevo Kapović, otac najmlađeg poginulog boraca opštine Sokolac, dobrovoljca Velibora Kapovića /17/, koji je poginuo 13. jula 1992. na goraždanskom ratištu, rekao je da je veoma bitno da se ne zaborave poginuli borci i značajni datumi u odbrani Srpske.\n„Mora se priznati da tuga ostaje dok čovjek gleda očima, ali ljepota je pogledati kad imaju oni koji će da kažu svojim poštovanjem, a to je dolazak na ovo sveto mjesto gdje su njihova imena uklesana, da žrtve nisu bile uzaludne. Da su sami, da nikoga nema – onda bi bilo bolno“, rekao je Kapović.\nOn je istakao da je Romanija kroz istoriju, pa tako i u ovom ratu pokazala da je majka rodoljuba, da žrtve moraju postojati, ali da poslije žrtava ne treba da bude više žrtava.\nJedan od komandira u Drugoj romanijskoj motorizovanoj brigadi Mićo Abazović rekao je Srni da danas borci i predstavnici opštine obilježavaju 26 godina od osnovanja romanijskih brigada, sjećajući se svojih saboraca i braće koji su dali svoje živote za Republiku Srpsku.\n„Ovo je značajan datum pogotovo što Republici Srpskoj sa raznih strana prijete veće i manje opasnosti i zbog toga je bitno da mi borci u svakom trenutku čuvamo našu Republiku, jer nama nema života bez nje“, naglasio je Abazović.\nOn je poručio borcima Srpske da ostanu jedinstveni na putu očuvanja Republike Srspke, bez podjela bilo koje vrste.\nPripadnici romanijskih brigada sa gostima posjetili su i Spomen-sobu na Sokocu u kojoj su izložene fotografije 650 poginulih boraca i njihovi lični predmeti.\nNa Centralni spomeniku poginulim borcima u minulom ratu na Sokocu, na kome je ispisano 1.250 imena, danas su vijence položile delegacije grada Istočno Sarajevo i Regionalnog odbora boračkih organizacija Sarajevsko-romanijske regije.\nVijence su položile i delegacije opština Sokolac, Istočno Novo Sarajevo, delegacije opštinskih boračkih organizacija Pale, Han Pijesak, Višegrad, Trnovo, Udruženja Ilidžanski borac, Republičke organizacije porodica zarobljenih i poginulih boraca i nestalih civila i SUBNOR-a opštine Sokolac.\nObilježavanju Dana Romanijskih brigada prisustvovali su i jedan od ratnih komandanata Druge romanijske motorizovane brigade Radovan Vidović, poslanik u Narodnoj skupštini Srpske Snježana Božić, predsjednik Skupštine grada Istočno Sarajevo Miroslav Lučić i zamjenik gradonačelnika Istočnog Sarajeva Danko Vučetić.\nNaredni članakJugović ugostio proslavljenog fudbalera Ognjena Koromana


OSSRB - Juniori\nU Banskoj Bistrici najuspešniji sa kadetskog EP 2020.\nutorak, 14 jun 2022 08:14\nJUNIORI – XVI EYOF 2022.\nEvropska odbojkaška konfederacija (CEV) je u saradnji sa Evropskim olimpijskim komitetom (EOC) postigla je prošle godine sporazum o godištima odbojkašica i odbojkaša koji će igrati na Evropskom olimpijskom festivalu mladih (EYOF) 2022, koji će se odigrati od 25. do 30. jula u Banskoj Bistrici, u Slovačkoj. Takmičenje je trebalo da se održi prošle godine, ali je odloženo zbog pandemije virusa korona. Pravo nastupa u Slovačkoj imaće igrači rođeni 2003. i mlađi. Na EYOF 2022. igraće 7 najuspešnijih selekcija sa kadetsog EP 2020. odigranog u Italiji. U A grupi će igrati Bugarska, Nemačka, Slovačka i Italija, a u B grupi Češka, Turska, Belgija i Poljska.\nJuniori Srbije u Montesilvanu na startu sa selekcijom iz kvalifikacija\nutorak, 14 jun 2022 07:29\nKvalifikacioni turniri III runde juniora u Grčkoj i Sloveniji\nsreda, 04 maj 2022 11:26\nEvropska odbojkaška konfederacija objavila je da će se turniri III runde kvalifikacija za XXVIII EP 2022. u konkurenciji juniora (igrači do 20 godina, 2003. i mlađi) odigrati od 30. juna do 2. jula u Grčkoj i Sloveniji. U I (i) grupi u Grčkoj igraće Grčka, Nemačka, Francuska i Švedska, a u J grupi u Mariboru, Slovenija, Holandija, Finska i Španija. Plasman na EP ostvariće 4 najbolje selekcije, po 2 prvoplasirane iz obe grupe.\nŽreb za EP juniora 12. maja u Luksemburgu – Srbija u II “šeširu”\nsubota, 23 april 2022 14:09\nMuška juniorska reprezentacija Srbije, igrači rođeni 2003. i mlađi, plasirala se na XXVIII EP 2022, pa će 23. put igrati na prvenstvu Evrope, koje će se ove godine odigrati od 17. do 25. septembra u Montesilvanu i Vastu, u Italiji. Evropska odbojkaška konfederacija je saopštila da će se žreb za XXVIII EP 2022. održati u četvrtak, 12. maja od 11.00 časova u sedištu CEV u Luksemburgu.\nJuniori Srbije na EP, Francuska i Grčka u III rundi iz grupe u Ubu\nponedeljak, 11 april 2022 09:45\nMuška juniorska reprezentacija Srbije, igrači rođeni 2003. i mlađi, zauzela je prvo mesto, sa maksimalnim učinkom, na turniru C grupe II runde kvalifikacija za XXVIII EP 2022. u Ubu. Drugoplasirana Francuska i Grčka, kao najbolja trećeplasirana selekcija iz svih grupa II runde izborili su učešće u III rundi kvalifikacija. Direktan plasman na XXVIII EP 2022, koje će se odigrati od 17. do 25. septembra u Montesilvanu i Vastu, u Italiji, pored organizatora, iz II runde kvalifikacija izborili su pobednici 7 grupa: Srbija, Poljska, Portugalija, Češka, Bugarska, Belgija i Slovačka.\nPerović i Antunović: Zasluga čitave ekipe\nnedelja, 10 april 2022 13:10\nMuška juniorska reprezentacija Srbije sinoć se u Ubu plasirala na dugo čekano Evropsko prvenstvo za ovu generaciju. Fenomenalnom i dominantnom igrom Srbija je posle preokreta nadigrala Francusku, nakon čega je usledelo veliko slavlje. Momci koji su u velikoj meri doprineli plasmanu na prvenstvo Starog kontinenta su i Nemanja Antunović i Jovan Perović. Ovaj sjajan rezultat bio je odličan povod da popričamo kako sa reprezentativnim, tako i sa klupskim saigračima.\nsubota, 09 april 2022 19:08\nsubota, 09 april 2022 18:15\nGrčka maksimalno do utešne pobede\nsubota, 09 april 2022 16:08\nJuniori Grčke ostvarili su utešnu pobedu u poslednjem, 3. kolu turnira C grupe II runde kvalifikacija za XXVIII EP 2022, koji se igra u Ubu. Grčka je danas pobedila Austriju sa maksimalnih 3:0, po setovima 25:23, 28:26 i 25:20, posle 75 minuta igre.\nsubota, 09 april 2022 10:24\npetak, 08 april 2022 19:48


Vulin u Kragujevcu: Sigurnost građana imperativ - iKragujevac\nčetvrtak, 21 januar 2021 13:51\nMinistar unutrašnjih poslova Aleksandar Vulin poručio je danas u Kragujevcu da bezbednost na ulicama i osećaj sigurnosti kod građana moraju biti imperativ u radu policije, saopštio je MUP.\n“Policija se mora odlučno suprotstaviti svakom razbojniku, narko-dileru, nasilniku, najsitnijem lopovu. Ne postoji sitno krivično delo, svako onaj ko je naneo zlo našem građaninu, bio on i najsitniji džeparoš, mora biti sankcionisan. To je naš posao, da štitimo građane i očuvamo mir i stabilnost“, istakao je ministar Vulin.\n“Zemlja u kojoj cveta organizovani kriminal je zemlja u kojoj su građani siromašni. Srbija nikada više, kao u nekim ranijim vremenima, neće biti zemlja u kojoj tajkuni i kriminalci imaju uporište i zaštitu u državnim organima. Svi oni koji su se ogrešili o zakon, ma ko oni bili, biće uhapšeni i procesuirani“, naglasio je ministar Vulin.


Hemofarm prelazi u ruke Amerikanaca i Britanaca - Biznis Info\nYou are at:Home»Kompanije»Hemofarm prelazi u ruke Amerikanaca i Britanaca\nHemofarm prelazi u ruke Amerikanaca i Britanaca\nBy BiznisInfo on\t 22/04/2017 Kompanije\nNjemačka farmaceutska grupa “Stada”, u sklopu koje posluje “Hemofarm”, prihvatila je ponudu investicionih fondova “Bain kepital” i “Cinven” za preuzimanje vrijedno 5,31 milijardu eura.\nU sklopu ove akvizicije novog vlasnika dobiće i banjalučka farmaceutska kompanija “Hemofarm”. “Hemofarm”, čije je sjedište i Vršcu, vodi poslovanje “Stada grupe” u jugoistočnoj Evropi i pokriva BiH, Mađarsku, Sloveniju, Hrvatsku, Albaniju, Bugarsku, Rumuniju i Srbiju.\n– Uspjeli smo da postignemo dogovor sa dva privatna investiciona fonda. Imali smo veoma naporne i teške pregovore koji su dugo trajali i nisu bila samo dva fonda, već četiri kompanije sa kojima smo pregovarali – izjavio je generalni direktor i predsjednik Upravnog odbora “Stade” Matias Videnfels na zajedničkoj konferenciji za novinare sa generalnim direktorom “Hemofarma” Ronaldom Zeligerom u sjedištu “Hemofarma” u Vršcu.\nVidenfels je došao u Vršac da zaposlenima prenese tri poruke, a taj razgovor su posredstvom video-linka uživo mogli da prate i zaposleni u svim “Hemofarmovim” fabrikama i predstavništvima u jugoistočnoj Evropi. Prva poruka zaposlenima je da je poslije dugog procesa postignut dogovor sa dva fonda, druga da su se s tim saglasili Upravni i Nadzorni odbor “Stade”, a treća da je ispregovaran veoma dobar posao ne samo u okvirima Njemačke, već i čitave Evrope.\n– Fondovi će dobiti 100 odsto vlasništva, ali neće promijeniti strategiju kompanije – istakao je Videnfels i dodao da je ispregovaran posao koji je veoma značajan za sve lokacije “Stade”, pa tako i za “Hemofarm”.\nAmerički fond “Bain Capital” i britanski “Cinven”, kako je dodao, pokušaće da unaprijede poslovanje “Stada grupe”.\n– Oni su prepoznali na našim lokacijama veliku vrijednost. Stekli smo uvjerenje da njihova namjera nije da rascijepaju firmu. Ovo je samo promjena vlasništva. Daju nam novac svojih klijenata koji će pomoći razvoj naše strategije. Ovaj ugovor znači da se ništa neće promijeniti na nivou svakodnevnih aktivnosti i da neće biti otpuštanja. Pretpostavljam da će biti novih investicija ne samo u Vršcu, već i u cijelom regionu – izjavio je Videnfels.\nGeneralni direktor “Hemofarma” i potpredsjednik “Stada grupe” za jugoistočnu Evropu Ronald Zeliger izjavio je da su veoma srećni što najavljuju sljedeću fazu u razvoju.\n– Poslije deset godina prisustva “Stada grupe”, povećanja prodaje i proizvodnje, sada smo u novoj fazi kako bismo poboljšali naše poslovanje – izjavio je Zeliger.\nPonuda za preuzimanje je ojačana dodatnim ugovorom koji garantuje dalji razvoj svih ključnih poslovnih jedinica “Stade”, među kojima je i “Hemofarm”.


Vučić o Čomić: Uvek je bila protiv mene, to nije prepreka - Jutarnje.rs\nFoto: Tanjug - S.R.\nKomentarišući odluku da Gordana Čomić bude deo Vlade Srbije Vučić je rekao da se njih dvoje ni u čemu nisu slagali, i da je bivša funkcionerka DS uvek bila protiv njega i SNS, ali da ga to nije sprečilo da sa njom razgovara o načinima na koji ona može da pomogne državi.\n“Ja sam jednom rekao na televiziji da poštujem način njenog političkog delovanja, iako su ona i njena porodica bili među najglasnijima kada je reč o protestima protiv mene. To nije bila prepreka da razgovaram sa Anom i njom, da svojim iskustvom i proevropskim pristupom da pomogne u rešavanju problema”.\nVučič je upitan kako komentariše napade na Čomić od trenutka kada je objavljeno da će biti ministarka za ljudska i manjinska prava i društveni dijalog rekao da ti napadi govore više o ljudima koji pokazuju nervozu, a ne o onima koji su spremni da se bore za svoju zemlju bez obzira na stranački dres.\n“Oni koji govore da je SNS partijska prćija ne žele da sagledaju da je SNS u Vladu doveo najviše žena, najviše nestranačkih ljudi. I kada imamo 50 odsto apsolutnih promena mi i dalje nismo sasvim zadovoljni, a tražimo vladu apsolutnog kontinuiteta”, rekao je Vučić.\nPrethodni tekstOvo su novi ministri u Vladi Srbije\nSledeći tekstVažna vest za sve vas koji planirate da podignete kredit\nBožo Prelević: Naša policija je uhapšena


RTCG - Radio Televizija Crne Gore - Nacionalni javni servis :: Lokalni izbori 2018. :: Penzioneri da podrže koaliciju SDP-Demos / print=true\nŠEKULARAC POZVAO 24. 01. 2018. 11:15 >> 10:42 26\nPenzioneri da podrže koaliciju SDP-Demos\nPartija penzionera, invalida i restitucije (PIR) podržala je koaliciju SDP-Demos na lokalnim izborima u Beranama, saopšteno iz PIR-a.\n"U ime opštinskog odbora Berane, Partije penzionera, invalida i restitucije (PIR), saopštavamo da na lokalnim izborima u Beranama punu podršku dajemo koaliciji SDP-Demos dr Radovan Asanović, koja će, uvjereni smo, činiti okosnicu buduće vlasti u našem gradu", saopštio je predsjednik Opštinskog odbora PIR-a Branislav Šekularac.\nOn podsjeća da su Berane danas grad "gladnog, nezaposlenog naroda, građana koji se iseljavaju", iako je to nekad bio grad i"ndustrije, sporta, kulture, velikog broja radnika".\n"Na sjeveru Crne Gore svaki šesti građanin je gladan, fabrike su uništene, radnici istjerani na ulice, sa malim platama, malim penzijama, pa ne čudi sve veće iseljavanje stanovništva. U Beranama danas ima oko 5.200 penzionera sa prosječnom penzijom od 230 eura. Mnogi od njih sa mizernim penzijama izdržavaju ne samo svoju djecu, već i unučad. Ukoliko na izborima DPS povrati vlast u Beranama, sjever ostaje bez nade i perspektive u 21. vijeku", saopštio je Šekularac.\nNa sjeveru, pa i u Beranama, kazao je on, nezadovoljni su "i skupom zdravstvenom zaštitom, jer nijedan skuplji lijek se ne nalazi na pozitivnoj listi".\n"A penzioneri nemaju novca da ga kupe, pa je i smrtnost u porastu. Na jednoj strani u javnom sektoru plate su povećane i preko 50 odsto, uz to se daju i trinaeste plate, naknade i nagrade. Na drugoj strani, u Beranama se dijele brojne jednokratne pomoći imućnim članovima DPS-a i njihovim kolicionim partnerima. O penzionerima, invalidima, licima kojima je pomoć zaista potrebna, niko ne vodi računa, iako su penzioneri izgradili ovaj grad", rekao je Šekularac.\nOn je pozvao sve penzionere Berana da svoj glas daju koaliciji SDP-Demos, jer će to, smatra on, "biti glas za poštene i kompetentne ljude, koji će svojim radom opravdati naše povjerenje".


Naučno tehnološki park Niš - poziv za startape - Poslovni Inkubator Novi Sad\nIzgradnja Naučno tehnološkog parka Niš se privodi kraju i očekuje se da će biti završen sredinom maja ove godine. Upravo zbog toga oni su objavili javni poziv za startape, ali i već razvijene kompanije da se prijave i obezbede sebi mesto u novom NTP-u Niš. Ovo je veliki projekat koji će pomoći Srbiji i srpskom preduzetništvu i zato sa vama delimo poziv NTP Niš u nadi da ćemo pomoći kolegama u ostvarenju njihovog cilja.\nMogu da se prijave startapi i tehnološka preduzeća i to: startapi ne stariji od 2 godine u momentu slanja prijave koji razvijaju novi i unapređen postojeći proizvod koji zadovoljava tržišne potrebe i njihovo poslovanje odgovara nameni NTP Niš (inovativnost, transfer tehnologije, rast konkurentnosti, povećanje izvoza i stvaranje novih radnih mesta). Startapi postaju članovi NTP Niš na 3 godine i tom periodu plaćaju režijske troškove i infrastrukturne usluge čija će cena na svakih šest meseci rasti za po 1 evro po kvadratu, od početnih 1 evo po kvadratu u prvih šest meseci, do 6 evra po kvadratu poslednjih šest meseci. Zakup radnog mesta u kovorking prostoru podrazumevaće zakup 10 kvadratnih metara.\nTehnološka preduzeća koja se bave razvojem novih ili unapređenjem postojećih proizvoda, procesa i usluga, i to: mikro, mala i srednja preduzeća i velika preduzeća za lociranje svojih razvojnih odeljenja u NTP Niš. Ova grupa kompanija postaje član na period od tri godine, i tokom tog perioda pored stvarnih režijskih troškova, cena infrastrukturnih usluga za ovu grupu kompanija biće 7 evra po kvadratu mesečno, za neopremljeni, odnosno 10 evra po kvadratu, za nameštajem opremljeni deo poslovnog prostora.\nZašto Naučno tehnološki park Niš?\nNTP NIŠ svojim budućim, pa stanarima, nudi sledeći paket usluga:\notvoreni i kancelarijski poslovni prostor sa korišćenjem zajedničkih prostorija (sala za sastanke, sala za prezentacije, zajedničke prostorije) i dr.\niz oblasti razvoja i komercijalizacije inovacija,\nkonsultativne usluge iz oblasti menadžmenta, marketinga, finansija, knjigovodstva, privrednog prava, zaštite intelektualne svojine i dr.\nedukacije i obuke kroz trening programe,\numrežavanje i promocija,\npristup opremi za primenjeni naučno-istraživački rad,\npristup talentima i dr.\nPrijave se šalju u elektronskoj formi u .pdf formatu na mejl adresu javnipoziv@ntp.rs i poštom na adresu NTP Niš. Ocenjivanje prispelih prijava će obavljati stručna Komisija koju će formirati NTP Niš.\nPrijave za ulazak u NTP Niš traju do 15. maja 2020. godine kada će se raditi prvi presek prijava. Prijave možete slati i nakon toga a drugi presek će se napraviti 30. maja.\nMi želimo našim kolegama iz Niša puno sreće u njihovom poslovanju i nadamo se saradnji u budućnosti.


Nedimović: Srbija spremna povlačenje sredstava iz IPARD fonda - European Western Balkans\nBEOGRAD – Ministar poljoprivrede, šumarstva i vodoprivrede Branislav Nedimović izjavio je danas da Srbija planira da u 2018. godini povuče bar 30 do 40 miliona evra iz evropskog IPARD fonda za poljoprivredu.\n“Što se nas tiče ova stvar je gotova.Imamo neke sitne tehničke detalje da odradimo.Posle dugog niza godina možemo na proces dobijanja IPARD akreditacije da stavimo tačku”, rekao je Nedimović novinarima uoči početka Nacionalne konferencije “Primena novih informacionih tehnologija na sistem kontrole bezbednosti hrane u Srbiji”.\nOn je rekao da će, kada je u pitanju IPARD, u petak sve biti gotovo.\n“Na osnovu preliminarnih informacija sve blokirajuće faktore smo sklonili”, rekao je Nedimović i dodao da u poslednjoj nedelji januara očekuju izveštaj Evropske komisije.\nDodao je da planiraju da u trećoj nedelji decembra puste prvi poziv koji se odnosi na traktore i ostalu mehanizaciju.


Dio oborene nabavke koštaće državu dodatnih 100.000 eura - Vijesti.me\nDio oborene nabavke koštaće državu dodatnih 100.000 eura\nDirektor Montefarma Budimir Stanišić najavio je žalbu sudu na rješenje državne komisije Edit\nBudimir Stanišić (Foto: Boris Pejović)\nDražen Đurašković 26. april 2013, 19:23 ažurirano 21. februar 2019, 18:00\nKao što je Komisiji za kontrolu javnih nabavki “nejasno” na osnovu kojih dokaza smo tri ponude (Dubai, Farmont i Urion) označili ispravnim, tako je i nama tri puta više nejasno kako su ove firme prošle godine učestvovale na svim našim tenderima i kako su prilikom kontrole bile ispravne, poručio je direktor Apotekarske ustanove Montefarm Budimir Stanišić.\nOn je naglasio da se Zakon o javnim nabavkama u tom periodu nije mijenjao, kao ni sastav Komisije, uslovi i pravila na tenderu.\nStanišić je predstavnicima državne komisije, koji su nedavno oborili dio tendera za nabavku ljekova Montefarma, odgovorio da će poštovati njihovu volju, ali da će svoje tvrdnje da je sve urađeno kako treba dokazivati pred Upravnim sudom.\nStanišić je pitao šta se dešava sa odlukama državne Komisije za kontrolu postupaka javnih nabavki koje poništi Upravni sud\nU rješenju Komisije se u dijelu obrazloženja navodi da im je nejasno na osnovu kojih kriterijuma su tri firme dobile posao kada nijesu dostavile dokaze da su registrovane za djelatnost koja je predmet javne nabavke.\nStanišić odgovora na tu primjedbu da je za naručioca - Montefarm ključni dokument o registraciji veledrogerije rješenje Agencije za ljekove da ona ispunjava sve Zakonom o ljekovima propisane uslove za nabavku i distribuciju ljekova.\n“Bez obzira na registraciju kod Centalnog registra privrednih subjekata, pravna lica se ne mogu baviti prometom ljekova bez dozvole izdate od strane Agencije. Ponuđači Dubai, Farmont i Urion u svojim ponudama su dostavili dokaz o registraciji kod Agencije za ljekove i medicinska sredstva za promet ljekovima i medicinskim sredstvima”, tvrdi Stanišić.\nTe tri firme, prema njegovim riječima i ranije su učestvovale na tenderima koje su raspisivali Ministarstvo zdravlja, Fond za zdravstveno osiguranje i Montefarm u posljednjih 10 godina.\n“Iste su, kao i na ovom tenderu, po obimu isporuke bili u grupi manjih do srednjih ponuđača”, kazao je Stanišić.\nOn nije precizirao koliko novca je dodijeljeno tim firmama u ranijih javnim oglasima.\n“Ovo je prvi put da su nečije ponude poništene zbog ovih razloga ili nedostataka”, istakao je Stanišić.\nO detaljima tenderske procedure je obavijestio ministra zdravlja Miodraga Radunovića i direktora Fonda za zdravstvo\nStanišić je pitao šta se dešava sa odlukama državne Komisije za kontrolu postupaka javnih nabavki koje poništi Upravni sud.\n“Ko plaća štetu koja je nanesena i državi i učesnicima tendera koji su oštećeni tim poništenim odlukama? Da li neko ima bilo kakvu odgovornost zbog toga, a nije da nije bilo poništenih odluka od strane Upravnog suda”, pitao je Stanišić.\nOn je napomenuo da je vrijednost partija koje su poništene oko 10 odsto ukupne vrijednosti tendera, te da će 30-ak pozicija morati dodijeliti drugoplasiranim ponuđačima, što će državnu kasu koštati više od 100.000 eura od prvobitno predviđenog novca.\nUkupna vrijednost godišnje nabavke Montefarma iznosila je oko 28 miliona eura, a na ponovno vrednovanje i postupak ocjene vraćene su 164 partije.\nStanišić je rekao da stoji iza tvrdnje da su tender uradili “vrlo profesionalno, odgovorno, i da su izabrali najjeftinije kvalifikovane ponuđače, te da razlozi koje je navela Komisija nijesu razlog za poništenje ponuda”.\nO detaljima tenderske procedure je obavijestio ministra zdravlja Miodraga Radunovića i direktora Fonda za zdravstvo Kenana Hrapovića.\nStanišić: “Prekršaj” za žuti karton\nStanišić je kazao da su druge ponude poništene zbog toga što “folija u kojoj se nalazi garancija ponude nije zapečaćena voskom i pečatirana od strane ponuđača”.\nU rješenju Komisije piše da je postupak Montefarma sproveden u skladu sa Zakonom o javnim nabavkama\n“Ovaj razlog za poništavanje ponude danas nije zabilježen u praksi. Ta garancija inače ima i rok trajanja tri mjeseca i ne može se krivotvoriti. Ovaj “prekršaj” je na nivou žutog kartona fudbaleru na utakmici i ništa više od toga. Toliko utiče na krajnji rezultat utakmice, u ovom slučaju odluke o izboru najpovoljnijeg ponuđača”, rekao je Stanišić.\nStanišić je napomenuo da je Montefarm cijeli posao organizovao sa Ministarstvom zdravlja i Fondom za zdravstveno osiguranje. On je napomenuo da su posao organizovali sa Ministarstvom zdravlja i Fondom, i nakon što nisu imali primjedbe na proceduru, očekivali su pozitivan stav Komisije.\n“Ali 15. aprila dobijamo odluku da je tender urađen u skladu sa Zakonom o javnim nabavkama, a da pojedini ponuđači nijesu imali pravo da budu bodovani”, dodao je on.\nStanišić je kazao da je poništena odluka o izboru najpovoljnijeg ponuđača za partije za koje su prvorangirane ponude firmi Dubai, Farmont, Urion, Pharmaswiss, Vilab Pharm, SanMed, Monterusfarm i Medikom, i to na osnovu člana 226 Zakona o opštem upravnom postupku i da nije naveden nijedan član Zakona o javnim nabavkama.\n“Nevjerovatno, ali tako piše”, kazao je Stanišić.\nU rješenju Komisije piše da je postupak Montefarma sproveden u skladu sa Zakonom o javnim nabavkama i navode za koje partije, ali i da su počinjene i “bitne povrede Zakona o javnim nabavkama, član 134, i Zakona o opštem upravnom postupku, član 226”.


DPS traži od Vlade smjenu juče imenovane direktorke Filmskog centra | PCNEN\nObjavljeno: 17.09.2021, 12:09h\n“Pravo sa liste ultra-nacionalističke stranke Dveri Boška Obradovića, slećela je u Crnu Goru, nova direktorka, Aleksandra Božović. Skromnih kvalifikacija i referenci, novoimenovana direktorka Filmskog centra, prethodno je bila preplaćena savjetnica direktora Kulturnog centra Novoga Sada Andreja Fajgelja, poznatog po profašističkim stavovima. Opravdano vjerujemo, da je ministarku Bratić, prije svega fascinirala politička, a ne stručna biografija Aleksandre Božović. Dveri, čija kandidatkinja za poslanicu je bila novoimenovana direktorka Filmskog centra Crne Gore, tvrde da je Boka Kotorska dio Srbije, a pripadnici ove ultra-nacionalističke srpske partije upadali su na javne tribine, fizički se obračunavajući sa učesnicima i neistomišljenicima”, rečeno je u reagovanju Komisije za prosvjetu DPS-a.\nUz napomenu da “kulturna scena Crne Gore nije privatni posjed Vesne Bratić”, DPS je zatražio od Vlade Crne Gore i njenog predsjednika, “da pod hitno razriješi juče imenovanu direktorku Filmskog centra, jer su se sad preigrali u nadmetanju ko će više uniziti crnogorski identitet, kulturu i umjetnost”.